text:
Timur
Ni Timur, Tarmashirin Khan, Emir Timur (Persiano: تیمور Timūr, Chagatai: Temür "landok"; 8 Abril 1336 – 18 Pebrero 1405), naipakasaritaan a naamammoan a kas ni Tamerlane[1] (manipud ti Persiano: تيمور لنگ, Timūr-i Lang, Aksak Timur "Timur ti Pilay" iti Turko), ket maysa idi a Turko ruler[2][3][4] nga isu ti nagparukma ti Laud, Abagatan ken Tengnga nga Asia ken nangbangon ti [[Timurid a dinastia]. Isu ket apong ni Ulugh Beg, nga isu ti nangturay ti Tengnga nga Asia manipud idi 1411 aginggana idi 1449,[5][6][7] ken ti tallo a kaadayo nga apong ni Babur, ti nangbangon ti Mughal nga Imperio, a nangituray ti Abagatan nga Asia kadagiti napalabas a sigsiglo.[8][9][10][11][12]
Paammo[urnosen | urnosen ti taudan]
- ^ Panangibalikas nga Ingles: /ˈtæmərleɪn/
- ^ "Timur (agparparukma a Turko)." Encyclopædia Britannica. Kasayaatan aPagibasaran. Chicago: Encyclopædia Britannica, 2011, Online nga Edision.
- ^ Josef W. Meri, Sibilisasion ti Mediebal nga Islamiko, Routledge, 2005, p.812 Online nga Edision
- ^ Massoume Price, Dagiti Nadumaduma a kita ti Tattao ti Iran: Ti Pagibasaran aTaudan ti libro, ABC-CLIO, 2005, p. 56, a nagisasao ti Tagikua ti menor a pamilia ti milisia, ken Turko a taudan, ni Timur ket naipasngay idi idiay Transoxiana (itan ket ti Uzbekistan) idi maika-14 a asiglo. Isu ket naipangato ti kinaprominente iti panagserbisio ti lokal a turay ti Mongol, nangitunton nga isu ket kaputotan a naipud ti Chingiz-Khan, ken inabakna amin a nakibinglay kaniana. Online nga Edision
- ^ Pakasaritaan ti Matematika. Babaen ni David Eugene Smith[1]
- ^ Siensia ti Islamiko a sibilisasion: dagiti nagbanagan ti internasional a timpuyogan: "Dagiti Siensia a patakder ti Islamiko a sibilisasion", & "Siensia ken teknolohia iti Turko ken Islamiko a lubong"[2]
- ^ Ti sangalubongan a naipatakder nga enbiromento a kas ti representasion kadagiti kina-agpayso: Babaen ti mannurat a ni:A.J.J. Mekking[3]
- ^ "Timur", Encyclopædia Britannica, Online nga Akademiko nga Edision, 2007.
- ^ "Tengnga nga Asia, pakasaritaan ti Timur", iti Encyclopædia Britannica, Online nga Edision, 2007., Ti insasao: "... ti Timur ket immuna naipagkaykaysa babaen ti panagturayna dagit itribu ti Turko-Mongol a mabirukan idiay labneng ti dua a karayan...."
- ^ Pakasaritaan ti Tengnga nga Asia, Encyclopædia Britannica Online. 13 Disiembre 2008.
- ^ B.F. Manz, "Tīmūr Lang", iti Ensiklopedia ti Islam.
- ^ "Timur" Ti Columbia nga Ensiklopedia, Maikanem nga Edision, 2001–05. Ti insasao: Tamerlane, c.1336–1405, b. Kesh, idiay asideg ti Samarkand. Isu ket tinawtawagan pay ti Timur Leng (Timur ti pilay). Isu ket anak a lalaki idi ti daulo ti tribu, ken maysa a kaputotan manipud ti ina ni Genghis Khan. Isu ket manipud ti tribu ti Mongol, Barlos. Adda idi dagiti tribu ti Mongol nga agtataeng idiay lugar nga indauloan ti amana. Ni Timur iti nasapa a milisia a karrerna ket nagparparukma kadagiti kasuppiatna nga itan ket ti Turkistan; babaen idi 1369 ket natalinaed a nagtengtengngel ti intero a lugar manipud idiay kapitolio ti Samarkand.
Dagiti silpo ti ruar[urnosen | urnosen ti taudan]
Midia a mainaig kenni Timur iti Wikimedia Commons


c: text/html

text:
SUHETO ITI AKKUB
Siasino Dagiti Saksi ni Jehova?
“Nabayagen nga am-ammok ni Mike a maysa a Saksi ni Jehova. Ngem adu ti diak maawatan iti relihionna. Asino ni Jehova? Apay a saan a selselebraran dagiti Saksi dagiti holiday? Maysa ngata a kulto ti nastrek ni Mike?”—Becky, California, U.S.A.
“Idi nakipagadal iti Biblia dagiti kaarrubami kadagiti Saksi ni Jehova, napanunotko: ‘Ania ti kayat a sawen ti nagan a Saksi ni Jehova? Karkarna a nagan ti relihion!’”—Zenon, Ontario, Canada.
“Impapanmi idi ken baketko a bumisbisita laeng dagiti Saksi ni Jehova tapno gundawayanda ti pannakakonsiensiami a dikami aktibo iti relihion. Ken napanunotmi a no awan iti nabayagen a dadakkel a relihion ti sapsapulenmi, lallalon nga awan dayta iti karkarna a sekta a kas kadagiti Saksi ni Jehova.”—Kent, Washington, U.S.A.
“Ti agpayso, diak idi am-ammo ida ken no ania ti patpatienda.”—Cecilie, Esbjerg, Denmark.
Siguro nakitkitam idan a mangaskasaba iti binalaybalay wenno iti publiko a lugar, mangiwarwaras iti naibatay-Biblia a pagbasaan, ken mangyaw-awis iti libre a panagadal iti Biblia. Mabalin a maysa pay ketdi kadakuada ti nangted iti daytoy a magasin. Ngem baka pampanunotem latta, ‘Sino a talaga dagiti Saksi ni Jehova?’ Baka kapadam iti kapanunotan ti maysa kadagiti nagkomento iti ngato.
No adda kakasta a saludsod wenno pampanunotem, pakasarakam iti sungbat? Kasanom a maammuan no ania a talaga ti patpatien dagiti Saksi ni Jehova, paggapgapuan ti pondo para iti panangasabada ken panagibangon kadagiti lugar a pagdaydayawanda, apay a bisbisitaendaka iti balayyo, ken apay a kasarsaritadaka iti publiko a lugar?
“Adun ti nabasak iti Internet maipapan kadagiti Saksi ni Jehova,” kuna ni Cecilie a nagkomento iti ngato. “Adda dagiti nangngegko a tsismis, ken pinatik dagiti pammadakes kadakuada. Isu a nakamadmadi idi ti panagkitak kadakuada.” Idi kuan, dagiti Saksi ni Jehova a mismo ti kinasaritana ket napnek iti sungbatda kadagiti saludsodna.
Kayatmo kadi a maammuan ti pudpudno a sungbat dagiti saludsodmo maipapan kadakami? Irekomendami nga umasidegka iti kasayaatan a mabalinmo a pagsaludsodan—dagiti Saksi ni Jehova a mismo, a mangipabpablaak iti daytoy a magasin. (Proverbio 14:15) Sapay koma ta makatulong dagiti sumaganad nga artikulo tapno maawatam no asinokami, ti patpatienmi, ken ti trabahomi.

robotstxt: allowed

filter: keep


text:
Makapagsakripisioka Kadi Maipaay iti Pagarian?
“Ti Dios ayatenna ti naragsak a manangited.”—2 COR. 9:7.
1. Ania a kita ti panagsakripisio ti ar-aramiden ti adu a tattao, ken apay?
SITUTULOK nga agsakripisio ti maysa a tao para iti bambanag a napateg kenkuana. Ipaay dagiti nagannak ti tiempo, kuarta, ken pigsada para iti pagimbagan dagiti annakda. Dagiti agtutubo nga atleta a mayat a mangibagi iti pagilianda iti Olympics ket adu nga oras nga agprakpraktis iti inaldaw idinto ta agaayam ken agraragsak dagiti padada nga agtutubo. Nagsakripisio met ni Jesus para iti bambanag a napateg kenkuana. Saan a nagsapul iti nanam-ay a biag, ken saan met a nagpamilia. Imbes ketdi, impamaysana ti biagna kadagiti interes ti Pagarian. (Mat. 4:17; Luc. 9:58) Adu met ti insakripisio dagiti pasurotna tapno masuportaranda ti Pagarian ti Dios gapu ta dayta ti kapatgan kadakuada. (Mat. 4:18-22; 19:27) Gapuna, mabalin nga isaludsodtayo iti bagitayo, ‘Ania ti napateg iti biagko?’
2. (a) Ania dagiti panagsakripisio nga ar-aramiden ti amin a pudno a Kristiano? (b) Ania a kanayonan a panagsakripisio ti ar-aramiden ti dadduma?
2 Adda dagiti panagsakripisio a kasapulan nga aramiden ti amin a pudno a Kristiano. Napateg dagita iti panangpatanor ken panangtaginayontayo iti nasayaat a relasiontayo ken Jehova. Karaman kadagita ti panangipaay iti panawen ken pigsa para iti panagkararag, panagbasa iti Biblia, panagdaydayaw ti pamilia, pannakigimong, ken panangasaba. * (Jos. 1:8; Mat. 28:19, 20; Heb. 10:24, 25) Gapu iti panagreggettayo ken bendision ni Jehova, napartak ti trabaho a panangasaba, ken adu ti agturturong iti “bantay ti balay ni Jehova.” (Isa. 2:2) Tapno masuportaranda dagiti aktibidad ti Pagarian, adu ti agsaksakripisio nga agserbi iti Bethel, tumulong a mangibangon kadagiti Kingdom Hall ken Assembly Hall, mangorganisar kadagiti kombension, wenno sumaranay kadagiti apektado iti didigra. Nupay saan a makalikaguman dagitoy a trabaho iti pananggun-od iti biag, napategda iti pannakasuporta dagiti interes ti Pagarian.
3. (a) Kasanotayo a magunggonaan no agsakripisiotayo para iti Pagarian? (b) Ania dagiti saludsod a rumbeng nga usigentayo?
3 Ad-adda a kasapulan ita ti aktibo a panangsuporta iti Pagarian. Makaparagsak a makita ti adu a situtulok nga agsaksakripisio para ken Jehova. (Basaen ti Salmo 54:6.) Ti kasta a kinaparabur ket mangipapaay iti dakkel a rag-o kadatayo bayat nga ur-urayentayo ti iyaay ti Pagarian ti Dios. (Deut. 16:15; Ara. 20:35) Ngem masapul nga usigentayo ti bagbagitayo. Mabalintay kadi a nayonan ti panagsakripisiotayo para iti Pagarian? Kasanotayo nga us-usaren ti tiempo, kuarta, pigsa, ken dagiti abilidadtayo? Ania dagiti rumbeng a pagannadantayo? Repasuentayo ti maysa nga ulidan a nasayaat a tuladen mainaig iti panangipaay iti boluntario a sakripisio, iti kasta dakdakkel ti rag-otayo.
DAGITI SAKRIPISIO ITI NAGKAUNA NGA ISRAEL
4. Kasano a nagunggonaan dagiti Israelita iti panagdatonda?
4 Masapul nga agdaton idi dagiti nagkauna nga Israelita tapno mapakawan dagiti basolda. Napateg daytoy tapno magun-od dagiti umili ti pabor ni Jehova. Adda dagiti daton a kalikaguman ti Linteg, ken adda met dagiti boluntario a daton. (Lev. 23:37, 38) Mabalin a maipaay kas boluntario a daton dagiti sibubukel a daton a mapuoran, wenno sagut, agpaay ken Jehova. Ti maysa a naisangsangayan a pannakaipaay dagiti daton ket idi inagurasion ti templo ni Solomon.—2 Cron. 7:4-6.
5. Ania nga urnos ti inaramid ni Jehova para kadagiti napanglaw?
5 Maawatan ni Jehova a saan nga agpapada ti maipaay ti tunggal maysa, ket kalikagumanna laeng no ania ti kabaelantayo. Sigun iti linteg ni Jehova, masapul a mangidaton dagiti Israelita kadagiti animal ken masapul nga iparukpokda ti darana. Dagitoy a daton ket “anniniwan ti naimbag a bambanag nga umay” babaen ken Jesus nga Anakna. (Heb. 10:1-4) Ngem, nainkalintegan ni Jehova iti panangipaalagadna iti dayta a linteg. Kas pagarigan, awatenna dagiti pagaw kas daton no ti maysa saanna a kabaelan ti karnero wenno kalding. Gapuna, siraragsak a makapagdaton ken Jehova uray dagiti napanglaw. (Lev. 1:3, 10, 14; 5:7) Nupay nagduduma nga animal ti mabalin nga idaton, adda dua a banag a nakalikaguman iti tunggal maysa a mangipapaay iti boluntario a daton.
6. Ania dagiti nakalikaguman iti asinoman a mangipaay iti daton? Kasano kapateg ti panangsurotna kadagita?
6 Umuna, rebbeng nga ipaay ti agdaton ti kasayaatan nga adda kenkuana. Imbaga ni Jehova kadagiti Israelita a rumbeng a nasalun-at ti idatonda tapno awatenna dayta. (Lev. 22:18-20) No adda depekto ti animal a maidaton, saan nga awaten ni Jehova. Maikadua, ti agdaton ket masapul a nadalus ken di namulitan. No narugit ti kasasaadna, masapul a mangipaay iti daton gapu iti basol wenno daton gapu iti babak tapno maisubli ti nadalus a takderna iti imatang ni Jehova sakbay a mangipaay iti boluntario a daton. (Lev. 5:5, 6, 15) Serioso daytoy a banag. Imbilin ni Jehova a mapapatay ti asinoman a saan a nadalus a mangan iti pakikaykaysa a sakripisio, a pakairamanan dagiti boluntario a daton. (Lev. 7:20, 21) Ngem no ti agidaton ket nadalus iti imatang ni Jehova ken awan depekto ti datonna, agbanag dayta iti dakkel a rag-o kenkuana.—Basaen ti 1 Cronicas 29:9.
DAGITI SAKRIPISIO A MAIPAPAAY ITA
7, 8. (a) Ania a rag-o ti sagsagrapen ti adu nga agsaksakripisio para iti Pagarian? (b) Ania a bambanag ti mabalintayo nga isakripisio ken Jehova?
7 Adu met ita ti mayat nga agserbi a naan-anay ken Jehova, ket maragsakan ni Jehova iti dayta. Mangyeg iti rag-o ti itutulong kadagiti kakabsattayo. Saan a mailadawan ti maysa a kabsat ti rag-ona manipud itutulongna nga agibangon iti Kingdom Hall ken mangsaranay kadagiti biktima ti natural a kalamidad. Kunana, “No makitak a naragsak ken agyamyaman dagiti lokal a kakabsat inton naibangonen ti baro a Kingdom Hall-da wenno no makaawatda iti tulong kalpasan ti kalamidad, mabigbigko a saan a sayang ti bannog ken panagreggetko.”
8 Ti organisasion ita ni Jehova ket kanayon nga agbirbirok iti oportunidad a mangsuporta iti trabaho ni Jehova. Idi 1904, insurat ni Kabsat C. T. Russell: “Ibilang ti tunggal maysa ti bagina kas dinutokan ti Apo a mangusar iti bukodna a tiempo, impluensia, kuarta, kdpy., ket ikagumaan koma ti tunggal maysa a naan-anay nga usaren dagitoy agpaay a pakaidayawan ti Apo.” Nupay adda dagiti banag nga isaksakripisiotayo ken Jehova, dagita met ti mangipapaay kadatayo iti adu a bendision. (2 Sam. 24:21-24) Mausartayo kadi iti nasaysayaat pay a pamay-an ti bambanag nga ik-ikutantayo para ken Jehova?
9. Mainaig iti panangusar iti tiempo, ania a prinsipio ti maadaltayo iti Lucas 10:2-4?
9 Ti tiempotayo. Adu a tiempo ken panagregget ti kasapulan iti pannakaipatarus ken pannakayimprenta dagiti literaturatayo, pannakaibangon dagiti Kingdom Hall ken Assembly Hall, pannakaorganisar dagiti kombension, panangsaranay kadagiti biktima ti kalamidad, ken dadduma pay a napapateg nga aktibidad. Limitado laeng ti orastayo iti agmalem. Ngem inikkannatay ni Jesus iti prinsipio a makatulong kadatayo. Idi imbaonna dagiti adalanna a mapan mangasaba, imbagana kadakuada a dida “arakupen ti asinoman iti dalan kas panangkablaaw.” (Luc. 10:2-4) Apay nga imbilin dayta ni Jesus? Kuna ti maysa nga eskolar ti Biblia: “Kadagiti taga-Daya, saan nga apagbiit a panagtamed wenno panaginnalamano ti kablaawda, no di ket ramanenna ti adu nga innarakup, panagdumog, ken panagrukob pay ketdi. Mangibus dagita iti tiempo.” Saan nga iparparegta ni Jesus kadagiti pasurotna ti kinaawan respeto. Imbes ketdi, ipagpaganetgetna a limitado laeng ti tiempoda ken kasapulan nga usarenda dayta iti napatpateg a bambanag. (Efe. 5:16) Mabalin kadi a mayaplikartayo daytoy a prinsipio tapno ad-adu ti tiempotayo para iti Pagarian?
10, 11. (a) Kadagiti ania a pamay-an a maus-usar dagiti donasiontayo para iti sangalubongan a trabaho? (b) Ania a prinsipio iti 1 Corinto 16:1, 2 ti makatulong kadatayo?
10 Ti kuartatayo. Dakkel a pondo ti kasapulan tapno masuportaran dagiti aktibidad ti Pagarian. Iti kada tawen, minilion a doliar ti maus-usar para iti kasapulan dagiti agdaldaliasat a manangaywan, special pioneer, ken misionero. Nanipud 1999, nasurok a 24,500 a Kingdom Hall ti naibangon kadagiti napanglaw a pagilian. Nupay kasta, kasapulan pay ti agarup 6,400 a kanayonan a Kingdom Hall. Iti kada bulan, agarup 100 milion a kopia ti Pagwanawanan ken Agriingkayo! ti mayim-imprenta. Amin dagitoy ket masupsuportaran babaen kadagiti boluntario a donasionmo.
11 Nangipaay ni apostol Pablo iti prinsipio a suroten mainaig iti panangted iti donasion. (Basaen ti 1 Corinto 16:1, 2.) Pinaregtana dagiti kakabsat idiay Corinto a saanda nga urayen ti ngudo ti lawas sada kitaen no adda nabati nga idonarda. Imbes ketdi, ikeddengdan no mano ti idonarda iti rugi pay laeng ti lawas. Kas idi umuna a siglo, nasaksakbay met nga agplano dagiti kakabsat ita tapno sipaparabur a makapagdonarda sigun iti kabaelanda. (Luc. 21:1-4; Ara. 4:32-35) Tagipatgen ni Jehova ti kasta a kinamanagparabur.
12, 13. Apay nga agkedked dagiti dadduma a mangipaay iti pigsa ken abilidadda? Kasano a matulongan ida ni Jehova?
12 Ti pigsa ken abilidadtayo. Suportarannatayo ni Jehova iti panagreggettayo a mangusar iti pigsa ken abilidadtayo para iti trabaho ti Pagarian. Inkarina a tulongannatayo no mabannogtayo. (Isa. 40:29-31) Ibagatay kadi a saantay a kualipikado iti dayta a trabaho, ket irasontayo a mas kualipikado ti sabsabali? Laglagipentay koma a kabaelan ni Jehova a pasayaaten ti aniaman nga abilidadtayo, kas iti inaramidna kada Bezalel ken Oholiab.—Ex. 31:1-6; kitaen ti ladawan iti rugi ti artikulo.
13 Paregtaennatayo ni Jehova nga aramidentay ti amin a kabaelantayo ken ipaaytayo ti kasayaatan. (Prov. 3:27) Bayat ti pannakatarimaan ti templo, imbaga ni Jehova kadagiti Judio idiay Jerusalem nga utobenda ti maipapaayda a suporta iti dayta a trabaho. (Hag. 1:2-5) Gapu ta nasingada, saanen a dayta ti nakaipamaysaanda. No kasta, nasayaat nga usigentayo no dagiti prioridadtayo ket maitunos met laeng kadagiti prioridad ni Jehova. Mabalintayo kadi nga ‘isaad ti pusotayo iti daldalantayo’ tapno ad-adda a masuportarantayo ti trabaho ti Pagarian kadagitoy maudi nga al-aldaw?
PANAGSAKRIPISIO SIGUN ITI KABAELANTAYO
14, 15. (a) Kasanotayo a maparegta iti ulidan dagiti napanglaw a kakabsattayo? (b) Ania koma ti tarigagayantay nga aramiden?
14 Adu a tattao ti agnanaed kadagiti lugar a narigat ti panagbiag. Ikagkagumaan ti organisasiontayo nga “anayan” ti pagkurkurangan dagiti kakabsattayo nga agnanaed kadagita a pagilian. (2 Cor. 8:14) Nupay kasta, maragsakan met a mangted uray dagiti nakurapay a kakabsat. Maay-ayo ni Jehova no siraragsak nga ipapaay dagitoy a kakabsat ti kabaelanda nga ited.—2 Cor. 9:7.
15 Iti maysa a nakapangpanglaw a pagilian iti Africa, adda kakabsat a nangilasin iti maysa a paset ti mulmulaanda a daga tapno idonarda iti trabaho ti Pagarian ti aniaman a paglakuanda iti maapitda. Iti dayta met laeng a pagilian, nayeskediul ti pannakaibangon ti maysa a Kingdom Hall. Kayat dagiti lokal a kakabsat ti tumulong ngem nairana met ti panagmumula. Gapu ta determinadoda a tumulong, nakipagtrabahoda iti panagbangon iti aldaw sa napanda nagmula kadagiti talonda iti rabii. Anian a kinamanagsakripisio! Ipalagip daytoy kadatayo dagiti kakabsat idiay Macedonia idi umuna a siglo. ‘Nakaro ti kinakurapayda,’ ngem impakaasida a maipaayanda iti pribilehio a tumulong iti agdama idi a proyekto. (2 Cor. 8:1-4) Kas kadakuada, ipaaytay met koma ken Jehova ti ‘mairukod iti pamendisionna kadatayo.’—Basaen ti Deuteronomio 16:17.
16. Kasanotayo a masigurado a maay-ayo ni Jehova kadagiti sakripisiotayo?
16 Ngem masapul nga agannadtayo. Kas kadagidi nagkauna nga Israelita, siguraduentayo koma a makaay-ayo iti Dios dagiti boluntario a sakripisiotayo. Masapul a balansetayo tapno saantay a mabaybay-an ti kapatgan a responsabilidadtayo iti pamiliatayo ken iti personal a panagdayawtayo ken Jehova. Ti panangipaaytayo iti tiempo ken sanikuatayo para iti sabsabali ket saan koma nga isu ti makagapu a mabaybay-antayo ti naespirituan ken pisikal a kasapulan ti pamiliatayo. Ta no kasta, arigna ipapaaytayo ti banag nga awan kadatayo. (Basaen ti 2 Corinto 8:12.) Masapul met a pagtalinaedentayo a nabileg ti bukodtayo nga espiritualidad. (1 Cor. 9:26, 27) Ngem mangnamnamatayo a no surotentayo dagiti pagalagadan ti Biblia, agsagraptayo iti dakkel a rag-o ken pannakapnek gapu kadagiti sakripisiotayo, ken ‘nangnangruna nga awaten’ dagita ni Jehova.
NAKAPATPATEG DAGITI SAKRIPISIOTAYO
17, 18. Ania ti makunatayo kadagiti amin nga agsaksakripisio para iti Pagarian? Ania ti rumbeng nga usigen ti tunggal maysa kadatayo?
17 Adu kadagiti kakabsattayo ti ‘maiparparukpok a kasla daton nga inumen’ bayat a supsuportaranda ti napapateg a trabaho ti Pagarian. (Fil. 2:17) Naimpusuan nga agyamantayo kadagidiay mangipakpakita iti kasta a kinamanagparabur. Makomendaran met ti kinaparabur ken kinamanagsakripisio dagiti assawa ken annak dagiti kakabsat a lallaki a mangidadaulo iti trabaho ti Pagarian.
18 Adu pay a trabaho ti kasapulan tapno masuportaran dagiti interes ti Pagarian. Ikararagtay koma ken utobentayo a naimbag no kasano a maipaaytayo ti kasayaatan ken Jehova. Masiguradom a mangyeg dayta kenka iti adu a gunggona ita ken ad-adunto pay iti “um-umay a sistema ti bambanag.”—Mar. 10:28-30.
^ par. 2 Kitaen ti artikulo a “Panangipaay iti Amin-Kararua a Sakripisio ken Jehova” iti Pagwanawanan nga Enero 15, 2012, panid 21-25.


text:
Ti Arte iti Gubat
Ti Arte iti Gubat ket maysa a taga-ugma a militar a triatado ti Insik a naipammadayawan kenni Sun Tzu (tinawtawagan pay a kas ni "Sun Wu" ken "Sunzi"),[1] ti nangato a nairanggo a heneral, estratehista ken taktiko. Daytoy ket naipammatian a naurnong idi las-ud ti nalasaw a Primabera ken Otonio a paset ti panawen wenno nasapa a paset ti panawen dagiti Nakiginnubat nga Estado.[2] Ti teksto ket buklen dagiti 13 a kapitulo, nga iti tungngal maysa ket naikeddeng iti maysa nga aspeto iti pannakigubat. Daytoy ket sapasap a naam-ammuan a depinitibo nga obra iti militar nga estratehia ken taktika iti panawenna. Isu daytoy ti kadayegan ken impluensia kadagiti Pito a Klasiko ti Militar iti Tsina, ken: "para kadagiti napalabas a dua a ribu a tawtawen ti kangrunaan a triatado ti militar iti Asia, nga uray ti kadawyan a tao ket ammona daytoy iti naganna."[3] Daytoy ket adda iti pannakaimpluensia iti Akindaya ken Akinlaud a panagpanpanunot ti militar, taktika ti negosio, nainkalintegan nga estratehia ken iti labesna.
Ti libro ket immuna a naipatarus iti Pagsasao a Pranses idi 1772 babaen ti Pranses a Hesuita a ni Jean Joseph Marie Amiot ken ti bassit a pannakaipatarus iti Ingles ket pinadas idi babaen ti Britaniko nga opisial a ni Everard Ferguson Calthrop idi 1905. Ti immuna nga na-anotado patarus ti Pagsasao nga Ingles ket nakompleto ken inpablaak babaen ni Lionel Giles idi 1910.[4] Dagiti nadumaduma a daulo a kas ni Mao Zedong, Heneral Vo Nguyen Giap, Baron Antoine-Henri Jomini, Heneral Douglas MacArthur ken dagiti daulo ti Imperial a Hapon ket nangalada kadagiti inspirasion manipud iti daytoy nga obra.
Dagiti nota[urnosen | urnosen ti taudan]
- ^ "Zi" (子; "Tzu" iti Wade-Giles transliterasion) ket inus-usar idi a kas maysa a pangsandi para iti apelyido iti naipammadayawan a tao iti taga-ugma a kultura ti Insik. Daytoy ket mabalin a kapadpada ti "Apo" ket sapasap a naipatarus iti Ingles a kas "Master".
- ^ Griffith, Samuel B. Ti Nailustrado nga Arte iti Gubat . 2005. Unibersidad ti Oxford a Pagmalditan. p. 17, 141-143.
- ^ Sawyer, Ralph D. Pito a Klasiko ti MIlitar iti Taga-ugma a Tsina. New York: Basic Books. 2007. p. 149.
- ^ Giles, Lionel Ti Arte iti Gubat babaen ni Sun Tzu - Espesial nga Edison. Special Edition Books. 2007. p. 62.
Dagiti silpo ti ruar[urnosen | urnosen ti taudan]
Midia a mainaig iti Ti Arte iti Gubat iti Wikimedia Commons
- Ti Arte iti Gubat Bilingual nga edision iti Insik ken Ingles


text:
Danaw Tanganyika
Ti Danaw Tanganyika ket maysa nga Aprikano a Nalatak a Danaw. Daytoy ket nakarkulo nga isu ti maikadua a kadakkelan a nasadiwa a danum a danaw iti lubong babaen ti tomo, ken ti maikadua akaadaleman, kalpasan ti Danaw Baikal idiay Siberia;[3] isu pay daytoy ti kaatiddogan a nasadiwa a danum a danaw iti lubong. Ti danaw ket nabingbingay kadagiti uppat a pagilian – ti Burundi, Demokratiko a Republika iti Kongo (DRK), Tanzania ken Zambia, a ti DRK (40%) ken Tanzania (46%) ket kaaduan nga agtagtagikua iti danaw. Ti danum ket agayus idiay sistema ti Karayan Kongo ken agpatingga idiay Taaw Atlantiko.
Dagiti nagibasaran[urnosen | urnosen ti taudan]
- ^ Yohannes, Okbazghi (2008). Water resources and inter-riparian relations in the Nile basin. SUNY Press. p. 127.
- ^ a b "DANAW TANGANYIKA". www.ilec.or.jp. Naala idi 2008-03-14.
- ^ "~ZAMBIA~". www.zambiatourism.com. Naala idi 2008-03-14.
Dagiti silpo ti ruar[urnosen | urnosen ti taudan]
Midia a mainaig iti Danaw Tanganyika iti Wikimedia Commons
- Danaw Tanganyika
- Dagiti Nalatak a Danaw ti Aprika
- Dagiti danaw ti Ginget ti Nalatak a Rengngat
- Dagiti danaw ti Burundi
- Dagiti danaw ti Demokratiko a Republika iti Kongo
- Dagiti danaw ti Tanzania
- Dagiti danaw ti Zambia
- Pagbeddengan ti Burundi–Demokratiko a Republika iti Kongo
- Pagbeddengan ti Demokratiko a Republika iti Kongo–Tanzania
- Pagbeddengan ti Burundi–Tanzania
- Pagbeddengan ti Tanzania–Zambia
- Pagbeddengan ti Demokratiko a Republika iti Kongo–Zambia
- Dagiti sangalubongan a danaw ti Aprika
- Dagiti tallo a puntos a pagbeddengan


text:
Antigua ken Barbuda
Ti Antigua ken Barbuda (i/ænˈtiːɡə ænd bɑrˈbjuːdə/; Espaniol para iti "taga-ugma" ken "nabarbasan") ket maysa a singin nga isla a pagilian a naisanglad ti nagbaetan ti Baybay Karibe ken ti Taaw Atlantiko. Nabuklan daytoy ti dua a kangrunaan a nataengan nga is-isla, ti Antigua ken ti Barbuda, ken dagiti pay babbabassit nga is-isla (a mairaman ti Great Bird, Green, Guinea, Long, Maiden ken Isla ti York ken ti adadayo nga abagatan, ti isla iti Redonda). Ti permanente abilang ti populasion ket agarup a 81,800 (manipud iti 2011 a Senso) ken ti kapitoliona ken kadakkelan a siudad ket ti St. John's, idiay Antigua.
Dagitoy ket naisina babaen ti bassit a nautiko a milia, ti Antigua ken ti Barbuda ket adda dagitoy iti tengnga iti Is-isla ti Leeward, a paset iti Lesser Antilles, ti agarup a 17 nga amianan a grado iti Ekuador. Ti parbo a nagan daytoy a pagilian ket "Daga dagiti 365 nga Aplaya" gpu kadagiti kaadu ti aplaya a nakapalikmut kadagiti isla. Ti panagturayna, pagsasao, ken kultura ketkaaduan a naimpluensiaan babaen ti Britaniko nga Imperio, a daytoy ket paset idi iti daytoy a pagilian.
Dagiti nagibasaran[urnosen | urnosen ti taudan]
- ^ a b c d "Antigua ken Barbuda". Internasional a Pundo ti Panguartaan. Naala idi 2011-04-12.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- Antigua ken Barbuda
- Dagiti pagilian ti Karibe
- Dagiti estado a kameng ti Komunidad ti Karibe
- Dagiti dati a kolonia ti Britaniko
- Dagiti pagilian ken teritorio nga agsasao ti Ingles
- Dagiti pagilian nga isla
- Dagiti estado a kameng ti Mankomunidad ti Pagpagilian
- Dagiti liberal a demokrasia
- Dagiti batay-linteg a monarkia
- Dagiti estado ken teritorio a nabangon idi 1981
- Dagiti estado a kameng ti Nagkaykaysa a Pagpagilian


text:
* Kritisismo-Literatura: Arte Ti Caesura Iti Daniw Ni L. D. Martin
Ti Arte Ti Caesura Iti "ti, dagiti" ni L.D. Martin:
Narigat ti agkritikar iti daniw. Saan a basta-basta. Maamakkami. Saan laeng a gapu ta bassit ti panawen ngem kasapulan ti adu a sukisok. Ngem tapno maipaayantayo ti kiddaw ni Apo Martin, limitarantayo laeng ti pagrikusan ti kritisismo. Paruarenmi ditoy ti "bassit laeng" nga iparparang ti porma ("form" ken ti pakainaiganna iti linaonna (content, no adda, ti daniwna a napauluan iti "ti, dagiti" manipud iti "estraktural" a panirigan.
Iyunay-unaymi kadagiti agbasa, nga "estraktural-analisis" ti teoria nga aramatenmi iti daytoy a kritisismo. Awan pay ti ammomi a "bukodmi a panirigan" iti literary criticism isu nga agaramatkami iti maysa kadagiti moderno a teoria iti world literature.Ania ti formal structuralism?
Pinatanor dagiti Ruso: Jan Mukarobsky, Roman Jacobson, Plotnisky, etc. Moderno a literary theory. Kasungani ti humanismo, symbolismo, realismo, nangruna kadagiti Marxismo. Awan maitulong dagiti structural formalist iti politika wenno sosial a parikut ti pagilian. Ngem isuda ti nangipreserba iti makunkuna nga "arte" iti literatura. Pangarigan, iti daniw, saan koma a masurat a pangkondenar iti dakes a gobierno ta mapukawna ti kina-artena kas literary art. Ta no kasta, awanton ti makuna "poetic art" ket "ideolohia" laengen ti makita iti daniw. No agsuratka, iparangmo ti arte, saan nga ideolohia, kunada. Dakkel a kontrobersia daytoy agingga ita. Ditoy a nakondenar ni Jose Villa a nangirugi ditoy Pilipinas. Ngem saan a daytoy ti isyumi ditoy. Iparangmi laeng tapno nalawag ti lugar ti structural formlism nga isu ti aramatenmi ditoy iti kritisismo. Agdadamokami a kritiko ket awan pay nabukelmi a bukodmi a panirigan iti kritisismo tapno isu koma ti aramatenmi. Bulodenmi pay laeng daytoy a teoria.
Ania Ti Pure Literary Criticism?
Saan a panangbabalaw wenno panangpadayaw iti maysa a sinurat kas negatibo a pannakaawat dagiti adu a mannurat nga Ilokano. Ti literary criticism ket isu ti panangiparang iti estetiko a kinaisu ti maysa a sinurat babaen ti maysa a teoria iti lubong ti kritikal nga analisis. Dagiti laeng balikas iti teksto ti pakibibianganna. Dina iramraman ti autor ken aniaman a panggepna. Gapu ta adda bukod a kaipapanan ti teksto a saan a kukua ti autor ken dagiti agbasa. Dayta ti pammati dagiti estrakturalista nga isu ti bulodenmi ditoy. Ulitenmi: bulodenmi laeng, saanmi a kukua. Ta amangan no musiigannakami dagiti lallakay a humanista wenno ideolihista, he-he.
Adtoy ti teksto:ti, kadagititikadagitita awan met ngamin uray maysa a mayat a mangilawlawag itiken no apay ngadagitoy ngatapno saan met koma ngadagiti siguden ngakadagiti padada ngaa makaawat met bassit itidagitia di mangpampanunot nga itiketlaeng met ngakadagiti
Kaasi pay ni Apo Martin.
Wen, ta iti formal structuralism, awan bibiangna iti panggep (purpose) ti autor. Awan ngarud bibiangmi iti kayat a sawen ni Apo Martin. Natay isuna iti uneg ti daniw. Natay ti kayat nga ipaawat ni Apo Martin. Ania ti sibibiag? Dagiti laeng estraktural nga arte dagiti balikas. "Art for art sake," kunada. Arte laeng ti isyu, awanen. Saan a ti autor; saan a dagiti agbasa; saan a tattao. Kadagiti estrakturalista, awan ti makunkuna a mensahe wenno idelohia iti aniaman a daniw. Saan a paset ti teksto ti autor ken readers ta tattao dagitoy, saanda a teksto. Manen, musiigannakami dagiti humanista iti daytoy. Baanyo, ta inton sumaruno, kritikarenmi daytoy met laeng a daniw manipud iti humanistic theory, no kabaelanmi. Palubosannakami pay laeng iti structural formalism, bareng ammomi nga aramaten daytoy.
Gapu ta estraktural ti panirigan a maaramat ditoy, ideklarami nga umuna a "natay" ti autor iti uneg ti daniw. Saan a bigbigen ti estrakturalismo ti aniaman a kayat a sawen ni Apo Martin; patienna nga addan bukod a kaipapanan dagiti balikas iti teskto sakbay pay a naipasngay ni Apo Martin. Idi pinagtitipon ni Apo Martin dagitoy, dinan nakontrol ti kayatna a sawen. Saan a mabalin a tulbekan ti mannurat ti balikas. Apaman a naipablaak dagitoy napagtitipon a balikas ( Valley Journal- Marso 24-30, 2005) nagbalinen nga awan koneksionna iti autor - agtakderen iti bukodna a kaipapanan. Ti laeng teksto ti yan ti pudno a kaipapananna - sabali nga isyu ti kaipapanan kas kayat ti autor ken dagiti adu a kaipapanan kas maawatan ti adu nga agbasa (reader-response theory). Ngarud, bassit laeng ti pagrikusan ti estrakturalismo: ania a kinapintas-kinalaad ti maipaay ti teksto segun iti pannakaurnos dagiti balikas? Ania ti kaipapanan ti urnos dagiti balikas iti autor a nangurnos kenkuana? Iti estrakturalismo, adda mensahe ti urnos dagiti balikas ti daniw iti autor a nangsurat kenkuana; saan a ti autor ti adda mensahena. Ti daniw ti agsasao iti autor ken kadagiti mangbasa kenkuana. Iti ababa a sao, "adda iti mismo a teksto ti pudno a kaipapanan ti daniw" ; awan iti autor, awan kadagiti agbasbasa, awan uray kadagiti eskolar iti literary criticisms. Ngarud, aniaman nga iparang ti estraktural a panirigan, dayta ti kaipapananna segun iti estrakturalismo ket dina mabalin, ni kaanoman, a tagikuaen ti bukod a kaipapanan ti daniw.Nagrurugpon A Caesura
Ti caesura isu ti kellaat a panagpugsat ti ayus ti pannakaibalikas ti maysa a linia dagiti balikas wenno senial (sign) iti uneg ti teksto. Ti senial (sign), iti estrakturalismo, isu dagiti ramen iti daniw a balikas (word) ken saan a balikas. Mairaman ditoy dagiti blanko nga espasio segun ti sasaaddenna iti rabaw ti blanko a papel. Ngarud, adda kaipapanan ti daniw iti amin nga estrakturana iti nakaisuratanna a papel. Kunada a ni Archibald Macleish ti nangrugi nga agaramat iti caesura iti daniw.
Ti paulo: Ti "ti" ken "dagiti" kas noun determiners iti gramaria, ket nagsina babaen iti comma. Gapu ta paulo, dayta ti pakabuklan ti daniw: maysa a singgular word ken maysa a plural word. Daytoy ti binary oppositions, iti uneg ti daniw segun iti linguistic structurena, kas kuna ni Barthes. Gapu ta awan ti makuna a transcendental maeaning, pettat wenno awan ngarud ti ipapaawat daytoy a paset. Di makatakder iti aniaman a transendental (transcendental) a kaipapanan ti maysa wenno a binary line/s. Ngarud, ti laeng sasaadenna kas balikas wenno senial ti pagtaudan ti kaipapananna segun ti panagsaadna iti sibubukel a teksto. Caesura amin a linia iti daytoy a teksto a nakaiyubonan dagiti dua a balikas iti paulo; awan urnos ti dila a mangbasa. Kakoponia (cacophony) ti ponema (phoneme) tunggal caesura. No kakoponia, kayatna a sawen, nairanta a "di napintas" a denggen ti lapayag no maibasa. Awan simponia (symphony) iti vertical paradigm daytoy. Ngem adda met kaipapananna dayta iti tunggal morpema (morpheme) a naisangal iti tunggal caesura. No apay a kasta dagiti linia, wen, ta masapul nga itakderda ti paulo. Yanna ti estraktural nga arte ditoy? Ti laeng impresionistiko (impresionistic) a panagsaad dagiti binary words ken nihilistiko (nihilistic) structuration dagiti dua a major signs tapno saan a maisaad ti mangbasa kenkuana ti dilana iti pannakaiyurnos dagitoy. Aniaman nga epekto dagita a caesura, isu dayta ti umuna a mabalin nga arte a kayatna nga ikugsol iti mangbasa kenkuana.Nihilismo-A-Saan. Iti postmodernismo nga estrakturalismo, adda met arte iti kinaawan-urnos (chaotic structure). Kasano a napintas ti awanan-urnos? Saan a mabalin daytoy iti tradisional a romantisismo (romanticism) wenno humanismo (humanism) kadagiti classical a closed wenno fixed metrical form poetry, Shakespearean ken Spenserian man. Nairanta nga awan-urnos tapno awan ti kayatna a sawen no di laeng ti epektona iti mangbasa. Wen, ta liberal ti estrakturalismo no mainaig iti porma. Ania ti epekto dagiti allomorpia (allomorphs) ken dagiti nakusel nga aliterasion (alliterations) iti daytoy a teksto? Awan no di laeng bisual-poesia (visual poesy) nga impresion tapno agpanunot ti mangbasa iti nauneg ket agbanag a maduktalanna nga "awan" ti naurnos a phraseal essence dagiti linia. No dakes ti epektona, dayta ti artena. Apay arte kadi ti kinadakes ti urnos? Saan. Ngem adda dayta tapno maidilig iti naurnos. Ti buya, wenno arte, a mangipakita iti kinapintas ti puraw isu ti kinangisit ti nangisit. Daytoy ti gapuna a kasapulan ti linguistic analysis babaen ti binary oppositions tapno agdakiwas ti teksto iti amin a kaipapanan a kayatna. Adda ngarud kaipapanan dagiti numerikal (numerical) a balikas a "maysa" ken "bassit" iti uneg ti teksto? Apay a nairaman dagita? Saan met a dada dagitoy ta awan met ti surreal wenno agsusungani a banag kadagiti balikas (words) wenno seniales (signs)? Isu a nakusel a nihilismo laeng.
Agpilit A Trioleta
No adda maulit iti mamitlo a balikas wenno linia iti uneg daytoy a teksto, makatakder koma a trioleta (triolet) - orihinal dagiti Pranses. Ngem iti daytoy a teksto, saan a metrical dagiti linia namitlo a naulit a linia gapu ta caesura amin dagitoy: ti "kadagiti" iti maikadua, maikasiam, ken ti maudi a linia. Dayta laeng ti nakadidillaw iti paradigmatiko (paradigmatic) nga estrakturana. Anaphoraic structure, kunada. Pannakaulit-ulit ti maysa a linia wenno balikas. Namitlo a nagparang ti "kadagiti" nga awan kayatna a sawen. Meaningless anaphora. Arte ti kinaawan. Ta adda itan ti makunkuna nga "art of nothingness" iti post-postmodernism.
No ania met ti kaipapanan ti nairanta wenno saan a nairanta a kinaawan ti proper noun, common noun, wenno pronoun, dayta ti artena. Ta saan nga amin a danum ken adda agbibiag. Ubbaw met ti kaipapanan dagiti espasio iti nagbabaetan dagiti linia - iti kinaatiddog ken iti relasionna daytoy iti paradigmatiko a pormana. Kawaw. Awan. Manen, arte ti kinaawan - no arte ti kasta, kadagiti Ilokano. Awan ti kayatna a sawen dagita nga estraktura no di nairanada laeng a kasta tapno agtakder a caesuraic ti estrakturana. Lalo a di makita ditoy ti estraktura ti villanelle, cinquain, wenno acrostic verse.
Iti sintagmatiko (syntagmatic) nga estrakturana, agwaywayas (independent) ti tunggal linia. No ania ti adda kadagitoy a balikas (word) ken seniales (signs), linguistiko (linguistic) ken saan (non-linguistic), isuda laeng ti pagtaudan ti kaipapanan. Ket awan kaipapanan ti tunggal linia iti sintaktiko a panangamiris malaksid iti arbitrari (arbitrary) a nakaisigudan tunggal balikas (word) ken senial (signs) nga uray pay awan daytoy a teksto. Daytoy ti kadadaksan nga estraktura daytoy a teksto maibusor iti simbolismo! Ania ti serbi ti panangbasam iti balikas a "ti" wenno "dagiti" no awan kayatda a sawen no di "ti" ken "dagiti" laeng kas conjunctions, no isu? Nasken nga adda relasionda kadagiti dadduma a balikas iti uneg ti teksto! Ngem awan, ta pasig ngarud a caesura tunggal pungto dagiti balikas? Kasano pay daytan? Ania nga arte ti makitam iti bimtak a panaderia no di laeng ti makasugkak a buya dagiti agkaiwara a paset dagiti elemento ti panaderia? Ngem no awan ti kasta, makita ngarud ita ti kasunganina - ti naurnos a panaderia? Arte ngata ti kasta? No saan nga arte ti kasasaad ti lubong idi maikapat nga aldaw ti pannakaparsuana, saan.
Tautolohia?
Naulit-ulit a siam a linia nga awanan kontekstual a kaipapanan. Naiminsiam nga isu-la-isu iti nagduduma a balikas. Tautolohikal ngarud. Gapu ta naulitda laeng iti nagduduma a grupo dagiti balikas ngem isu met laeng a nihilistiko ti maadaw kadagitoy.
Konklusion
Sumagmamano laeng mainaig iti estraktura ti naiparangmi ditoy. Limitado iti structural formalism nga analisis. Adu pay ti saan a naiparang. Pagarupenmi a di umdas dagiti aldaw ti panagbiagmi iti daytoy a lubong no itugawanmi a kritikaren daytoy a daniw manipud iti nagduduma a panirigan: historical approach, sociological approach, psychological approach, philosophical approach, realistic approach, humanistic approach, etc.
Saan nga maibus ti kayat a sawen ti maysa a daniw iti lubong ti literary criticism. No panggep ti maysa a kritiko nga ileppas iti maysa nga ultimo a kaipapanan, mapaay laeng. Kasta ti arte ti lirerary criticism. Awan patinggana a panangamiris iti artistiko a kakasaad ti maysa a sinurat. "Kastoy dayta," kuna ti maysa. "Saan! Ta kastoyne," kuna ti sabali. "Diyo ammo! Kastoy dayta!" kuna pay dagiti dadduma. "Siak ti nagsurat, daytoy ti kayatna a sawen," ikalintegan ti autor. "Dumngegkayo ta daytoy ti kayatna a sawen," ideklara dagiti eskolar ti literatura.
Ngem awan ti pudno kadakuada amin.
Yanna ngarud ti pudno a kaipapananna? Ti laeng mismo a daniw ti makaammo.No ania ti kunana, isu. Isu ti pudno. #
Copyright 2005: The Valley Journal Publications. Philippines.


text:
Surat Manipud iti Bagi a Manarawidwid
Patgenmi a Kakabsat:
Iti umuna a ruar Ti Pagwanawanan a pangpubliko nga edision iti Enero 1, 2008, nangrugi dagiti makapabileg nga artikulo a napauluan iti “Tuladenyo ti Pammatida.” Sipud idin, pakaragsakantayo ti pannakaipablaak dagitoy a baro nga artikulo iti kada tallo a bulan!
Ania ti reaksion dagiti nakabasa? Kuna ti maysa a kabsat kalpasan a nabasana ti artikulo maipapan ken Marta: “Nakakatawaak idi nabasak, ngamin agpadakami, kanayon a kayatko ti agbalin a naimbag a manangsangaili ken okupado ngem malipatak no dadduma a kasapulan ti agsardeng tapno makilangen kadagiti gagayyem.” Kastoy ti naikuna ti maysa a tin-edyer kalpasan a nabasana ti estoria maipapan ken Ester: “Maawatak a no dadduma dagiti kawes ken kabaruan a moda laengen ti pampanunotentayo. Kayattayo a napintas ti badotayo; ngem ditay kayat ti aglablabes.” Innayonna pay: “Ipatpateg ni Jehova ti makin-uneg a kinataotayo.” Ti artikulo maipapan ken apostol Pedro ti nanggutugot iti maysa a Kristiano a babai a nagkuna: “Kasla karamanak a mismo iti dayta a salaysay. Mariknak ken makitkitak no ania dagiti mapaspasamak iti salaysay!”
Dagitoy a nagbasa—ken ti adu pay a nagsurat a nangyebkas iti panagyamanda iti daytoy a serye—paneknekanda ti insurat ni apostol Pablo: “Amin a bambanag a naisurat a nasaksakbay naisuratda a pakasursuruantayo.” (Roma 15:4) Wen, inraman ni Jehova dagitoy nga estoria iti Biblia tapno makasursurotayo kadagiti napateg a leksion. Amintayo kasano man kabayagtayon iti kinapudno ket makasursuro kadakuada.
Paregtaendakayo a mangbasa a dagus iti daytoy a libro apaman a maawatyo. Usarenyo daytoy iti Panagdaydayaw ti Pamiliayo ket sigurado a magustuan dagiti annakyo! Inton mapagadalan daytoy a libro iti Kongregasion, dikay lumangan! Basaenyo a naimbag ken dikay agap-apura. Utobenyo a naimbag; panunotenyo a karamankayo iti eksena. Padasenyo a riknaen no ania ti narikna ken nakita dagitoy a karakter ti Biblia. Idiligyo ti reaksionda iti napasamak iti kayatyo koma a maaramid.
Maragsakan kami a mangiranud kadakayo iti daytoy a libro. Agpaay koma daytoy a bendision kadakayo ken iti pamiliayo. Ay-ayatendakayo unay ken awatenyo ti nabara a kablaawmi,
Bagi a Manarawidwid Dagiti Saksi ni Jehova


text:
TI PAGWANAWANAN (PAGADALAN NGA EDISION) AGOSTO 2015
Masarakan iti daytoy a ruar dagiti maadal nga artikulo para iti Septiembre 28 agingga iti Oktubre 25, 2015.
“Agragsak Koma Dagiti Adu nga Isla”
Basaem ti pakasaritaan ti biag ni Geoffrey Jackson, a miembro ti Bagi a Manarawidwid.
Utobem ti Di Agkupas nga Ayat ni Jehova
Apay a kombinsidoka a kaduam ni Jehova uray iti tiempo ti rigat?
Agtultuloyka a Manginanama!
Adda dua a nabileg a rason no apay nga agbantaytayo agingga iti panungpalan daytoy a sistema.
Agsaganaka Itan nga Agbiag iti Baro a Lubong
Adu ti pagpadaan ti ili ti Dios ken dagiti agplamplano nga umakar iti sabali a pagilian.
Piliem Dagiti Kakaduam Kadagitoy Maudi nga Al-aldaw
Dagiti kakaduam ket saan laeng a dagiti tattao a kanayon a kalangenmo.
Ti Masursurotayo ken Juana
Kasano a binalbaliwanna ti inaldaw a panagbiagna tapno agbalin nga adalan ni Jesus?
“Inyegnakayo ni Jehova Ditoy France Tapno Maammuanyo ti Kinapudno”
Adda naimbag a nagbanagan ti 1919 a katulagan ti iyaakar a pinirmaan ti France ken Poland.


text:
Jimmy Wales
Ni Jimmy Donal "Jimbo" Wales ( /ˈdoʊnəl ˈweɪlz/; naiyanak idi Agosto 7, 1966[3]) ket maysa nga Amerikano a Negosiante ti internet ken nalatak a naamammoan a kas ti kumaduaan a nagibangon ken nangiragragpat ti saan nga agganganansia nga ensiklopedia ti Wikipedia ken ti kompania ti Wikia.[4][5] Ni Wales ket naipasngay idi idiay Huntsville, Alabama, Estados Unidos, nga idiay ket nagadal idiay Randolph nga Eskuela, maysa nga preparatorio nga unibersidad a pagadalan, ken nakagun-od ti lesensatura ken maestrioa a degrado iti busbos.
Dagiti nagibasaran[urnosen | urnosen ti taudan]
- ^ Hough, Stephen (Marso 11, 2012). "Jimmy Wales: Wikipedia a daulo ti agbalbalakad Whitehall iti annuroten". The Daily Telegraph. Naala idi Mayo 30, 2012.
- ^ "Board of Directors". CiviliNation website. Naala idi Pebrero 19, 2011.
- ^
- Horovitz, David (Hulio 1, 2011). "Ti naemma Wikipedia a kinasirib ni Jimmy Wales". The Jerusalem Post. Naala idi Disiembre 12, 2011.
- ^ "Wikipedia: Dagiti 50 a pagsasao, dagiti 1/2 a riwriw nga artikulo". Wikimedia Foundation Press Release. Wikimedia Foundation. Abril 25, 2004. Naala idi Abril 10, 2009."Ti gandat ti Wikipedia ket nabangon idi Enero 2001 babaen ti negosiante ti internet a ni Jimmy Wales ken pilosopo a ni Larry Sanger," inadaw a sinao manipud idi Abril 25, 2004 ti immuna a naiplaak ti midia nga inted babaen ti Wikimedia Foundation.
•"Wikipedia, ti nawaya nga ensiklopedia, ket nakaabot ti maika-100,000 nga artikulo". Wikipedia Press Release. Wikipedia. Enero 21, 2003. Naala idi Abril 10, 2009.
- ^ "Uten a panagsukimat: Ti pundamentalista ti nawaya a pannakaammo". The Economist. Hunio 5, 2008. Naala idi Hunio 9, 2008.
Dagiti silpo ti ruar[urnosen | urnosen ti taudan]
Midia a mainaig kenni Jimmy Wales iti Wikimedia Commons


text:
Isuroyo Dagiti Annakyo
Naawaganda iti “Annak ti Gurruod”
MABALIN a nakangngegkan iti napigsa a gurruod no agbagbagyo. Nagbutengka kadi?— * Ammom kadi nga inawagan ni Jesus ti dua kadagiti adalanna iti “Annak ti Gurruod”? Kitaentayo no apay.
Dagitoy nga adalan ni Jesus ket ti agkabsat a da Santiago ken Juan. Annak ida da Zebedeo ken Salome. Nalabit kabsat ni Salome ni Maria nga ina ni Jesus. Isu a mabalin nga agkakasinsin da Jesus, Santiago, ken Juan ken nalabit aggagayyemda pay.
Agkalkalap iti ikan ni Zebedeo, kasta met da Santiago ken Juan. Dagitoy dua ti immuna kadagiti inawis ni Jesus nga agbalin a pasurotna. Idi inayabanna ida, dagus a pinanawanda ti panagkalap ket simmurotda kenkuana. Idi agangay, nangpili ni Jesus iti 12 kadagiti pasurotna tapno agbalin nga apostolna. Karaman da Santiago ken Juan kadagiti napili.
Sumagmamano a bulan sakbay a napapatay, limmabas ni Jesus iti kabambantayan ti Samaria a kaduana dagiti apostolna. Rumabii idin ken nabannogdan. Ngem saan a kayat dagiti Samaritano a padagusen ni Jesus ken dagiti apostolna iti siudad. Ammom kadi no apay?— Kitaenta.
Judio ngamin ni Jesus ken dagiti apostolna, ket kaaduan a Judio karurodda dagiti Samaritano. Ngem siempre, saan a kasta ni Jesus. Naasi ni Jesus kadagiti Samaritano ket kasta met koma da Santiago ken Juan. Ngem nakaunget ti dua nga apostol kadagiti Samaritano a saan a nangpadagus kadakuada, ket insaludsodda ken Jesus: ‘Kayatmo kadi nga ibagami a bumaba ti apuy tapno pukawenna ida?’ Ania ngata ti insungbat ni Jesus?— Kinuna ni Jesus a saan a nasayaat ti imbagada! Adu pay ti masapul a sursuruen da Santiago ken Juan maipapan iti asi.
Ti maysa pay a problema da Santiago ken Juan ket ti tarigagayda nga agbalin nga umuna wenno kapatgan. Sakbay la unay ti ipapatay ni Jesus, imbaonda ti inada a mangibaga ken Jesus: “Itedmo ti bilin a dagitoy dua nga annakko agtugawda, maysa iti makannawanmo ken maysa iti makannigidmo, idiay pagariam.” Nakaunget ti dadduma nga apostol idi nangngegda ti inaramid da Santiago ken Juan. Makaungetka met kadi iti inaramidda?—
Mabalin a kasta. Masurontayo no kayat ti sabsabali ti umuna ken no kayatda ti agbalin nga importante. Idi agangay, napanunot met laeng da Santiago ken Juan a di umiso ken kinaawan asi ti inaramidda, ket nagbalbaliwda. Nagbalinda a managayat ken naasi nga apostol. Ania ti maadaltayo?—
Masapul met nga agbalintayo a naasi iti sabsabali. Nasayaat ti panangtrato ni Jesus iti amin a tattao—lallaki, babbai, ken ubbing. Kanayonto kadi a laglagipem ken tuladem ti ulidan ni Jesus?—
Basaem iti Bibliam
^ par. 3 No adda ubing a kaduayo nga agbasa, ti uged ket pammalagip nga agsardengkayo biit ket paregtaenyo nga iyebkasna ti kapanunotanna.


text:
Ti Syriac Peshitta—Pakaammuan iti Pakasaritaan Dagiti Nagkauna a Patarus ti Biblia
Idi 1892, ti singin a da Agnes Smith Lewis ken Margaret Dunlop Gibson ket siam nga aldaw a nagbiahe iti desierto babaen ti kamelio. Mapanda iti St. Catherine Monastery nga adda iti sakaanan ti Bantay Sinai. Apay a dagitoy dua a babbai nga agtawenen iti dandani 50 nagdaliasatda iti tiempo a napeggad ti agbiahe iti Daya? Ti sungbat mapabilegna ti pammatim iti kinaumiso ti Biblia.
SAKBAY a nagsubli ni Jesus idiay langit, binilinna dagiti adalanna a saksianda ti maipapan kenkuana “idiay Jerusalem ken iti intero a Judea ken Samaria ken agingga iti kaadaywan a paset ti daga.” (Aramid 1:8) Sireregta ken situtured nga inkasaba dagiti adalan ti maipapan ken Jesus. Ngem naipasangoda iti nakaro nga ibubusor idiay Jerusalem, a nagresulta iti pannakapapatay ni Esteban. Adu kadagiti adalan ni Jesus ti nagkamang idiay Antioquia, Siria, maysa kadagiti kadakkelan a siudad iti Imperio ti Roma, agarup 550 a kilometro iti amianan ti Jerusalem.—Aramid 11:19.
Intultuloy dagiti adalan nga inkasaba “ti naimbag a damag” maipapan ken Jesus idiay Antioquia ken adu a di Judio ti nagbalin a manamati. (Aramid 11:20, 21) Nupay Griego ti gagangay a pagsasao iti siudad ti Antioquia, Syriac ti pagsasao nga us-usaren dagiti tattao iti ruar ti siudad ken kadagiti probinsia.
NAIPATARUS ITI SYRIAC TI NAIMBAG A DAMAG
Idi immadu dagiti Kristiano nga agsasao iti Syriac idi maikadua a siglo, ad-adda met a kasapulan a maipatarus ti naimbag a damag iti bukodda a lengguahe. Agparang ngarud a Syriac saan ket a Latin ti immuna a lengguahe a nakaipatarusan ti dadduma a paset ti Kristiano a Griego a Kasuratan.
Idi agarup 170 C.E., ti Syrian a mannurat a ni Tatian (idi agarup 120-173 C.E.) pinagtitiponna ti uppat a kanonikal nga Ebanghelio tapno makapataud iti patarus iti Griego wenno Syriac, a maaw-awagan iti Diatessaron, ti Griego a sao a kaipapananna “babaen [iti] uppat nga [Ebanghelio].” Idi agangay, ti Syrian a ni Ephraem (agarup 310-373 C.E.) nangaramid iti komentariona maipapan iti Diatessaron. Nalawag ngarud nga us-usaren idin dayta ti kaaduan a Syrian a Kristiano.
Apay a paginteresantayo ita ti Diatessaron? Idi maika-19 a siglo, kuna ti dadduma nga iskolar ti Biblia a dagiti Ebanghelio ket naisurat laeng idi maikadua a siglo, iti nagbaetan ti 130 C.E. ken 170 C.E. Ipapanda ngarud a dayta ket saan a pudno a salaysay maipapan iti biag ni Jesus. Ngem adda nasarakanda a nagkauna a manuskrito ti Diatessaron a mangpaneknek a dagiti Ebanghelio nga insurat da Mateo, Marcos, Lucas, ken Juan ket nasaknapen a maus-usar iti katengngaan ti maikadua a siglo. Mabalin ngarud a nasapsapa pay a naisurat dagitoy. Kasta met, idi ginupgop ni Tatian ti Diatessaron saan a nagibasar kadagiti apokripal nga ebanghelio no di ket kadagiti uppat a salaysay ti Ebanghelio. Paneknekan dayta a saan a mapagtalkan ken saan nga umiso ti apokripal nga ebanghelio.
Idi rugrugi ti maikalima a siglo, maus-usaren ti Biblia a naipatarus iti Syriac iti makin-amianan a Mesopotamia. Mabalin a naipatarus dayta idi maikadua wenno maikatlo a siglo C.E. Karaman iti daytoy a patarus ti amin a libro ti Biblia malaksid ti 2 Pedro, 2 ken 3 Juan, Judas, ken Apocalipsis. Pagaammo dayta kas Peshitta a kaipapananna ti “Simple” wenno “Nalawag.” Ti Peshitta ket maysa kadagiti kadaanan ken kapatgan a pammaneknek a naipatarusen ti Biblia sakbay pay ti maikadua a siglo C.E.
Makapainteres ta adda naisurat a petsa a 459/460 C.E. iti maysa a manuskrito ti Peshitta, a mangipakita a daytoy ti kadaanan a manuskrito ti Biblia. Idi agarup 508 C.E., narebisar ti Peshitta ket nairamanen ti lima a libro nga awan idi iti umuna a patarus. Pagaammo dayta kas Philoxenian Version.
NASARAKAN TI ADU PAY A MANUSKRITO TI SYRIAC
Agingga iti maika-19 a siglo, dandani amin a pagaammo a Griego a patarus ti Kristiano a Griego a Kasuratan ket sipud idi maikalima a siglo wenno naladladaw pay. Dayta ti makagapu nga interesado unay dagiti iskolar ti Biblia kadagiti immuna a bersion kas iti Latin Vulgate ken ti Syriac Peshitta. Patien idi ti dadduma a ti Peshitta ket rebision ti daan a bersion a Syriac. Ngem awan ti nasarakan a kasta a bersion. Yantangay nagtaud ti Biblia a Syriac idi maikadua a siglo, makatulong dayta a bersion tapno maammuantayo ti ad-adu pay maipapan ti pamay-an ti pannakaipatarus ti Biblia. Nakapatpateg la ketdi dayta kadagiti iskolar ti Biblia! Talaga kadi nga adda nasarakan a daan a bersion a Syriac?
Adda! Kinapudnona, nasarakan ti dua a nagpateg a manuskrito a Syriac. Ti umuna ket addan sipud pay idi maikalima a siglo. Karaman dayta iti adu a Syriac a manuskrito a nagun-odan ti British Museum idi 1842 manipud iti monasterio ti Nitrian Desert iti Egipto. Naawagan dayta iti Curetonian Syriac gapu ta nadiskobre ken impablaak ni William Cureton, ti katulongan nga agaywan kadagiti manuskrito iti museo. Daytoy a nagpateg a manuskrito ket naglaon iti uppat nga agsasaruno nga Ebanghelio ti Mateo, Marcos, Juan, ken Lucas.
Ti maikadua a manuskrito nga adda pay laeng agingga ita ket ti Sinaitic Syriac. Nadiskobre dayta ti singin a nadakamat iti rugi daytoy nga artikulo. Nupay saan a nagturpos ni Agnes iti unibersidad, nasursurona ti walo a nagduduma a lengguahe. Maysa kadagita ti Syriac. Idi 1892, adda nagpateg a nasarakan ni Agnes iti monasterio ti St. Catherine idiay Egipto.
Iti nasipnget a kuarto, nasarakanna ti manuskrito a Syriac. Sigun kenkuana, “nakadadaanen, nakarugrugit, ken agdedekketen dagiti panidna ta saan a nauk-ukag” iti adun a siglo. Adda nabura a sasao iti orihinal a teksto sa nasuratan manen iti sasao a Syriac maipapan kadagiti babbai a santo. Ngem nakita ni Agnes dagiti nabura a sasao ken iti ngatuen ti panid, naisurat ti sasao a “ni Mateo,” “ni Marcos,” ken “ni Lucas.” Ti nasarakanna ket ti dandani kompleto a Syriac codex ti uppat nga Ebanghelio! Patien dagiti iskolar a naisurat daytoy a codex iti ngudo ti maikapat a siglo.
Ti Sinaitic Syriac ket maibilang a maysa kadagiti kapatgan a nasarakan a manuskrito ti Biblia, agraman dagiti Griego a manuskrito a kas iti Codex Sinaiticus ken Codex Vaticanus. Patien ti kaaduan a dagiti manuskrito a Curetonian ken Sinaitic ket adda pay laeng a kopia ti daan a Syriac nga Ebanghelio nga addan sipud pay idi maudi a paset ti maikadua wenno nasapa a paset ti maikatlo a siglo.
“AGTALINAED ITI AGNANAYON TI SAO TI DIOSTAYO”
Makatulong kadi dagitoy a manuskrito kadagiti agad-adal iti Biblia ita? Sigurado! Alaentay a pagarigan ti maaw-awagan iti atiddog a konklusion iti Ebanghelio ni Marcos, nga iti dadduma a Biblia ket sumaruno iti Marcos 16:8. Agparang dayta iti Greek Codex Alexandrinus idi maikalima a siglo, iti Latin Vulgate, ken iti dadduma pay a patarus. Ngem ti dua a mapagtalkan a Griego a manuskrito idi maikapat a siglo—Codex Sinaiticus ken Codex Vaticanus—agpatinggada iti Marcos 16:8. Awan daytoy nga atiddog a konklusion iti Sinaitic Syriac. Paneknekan dayta a nainayon laeng ti atiddog a konklusion ken saan a paset ti orihinal nga Ebanghelio ni Marcos.
Usigentayo ti sabali pay a pagarigan. Idi maika-19 a siglo, dandani amin a patarus ti Biblia iti 1 Juan 5:7 ket nanayonan iti palso a sursuro maipapan iti Trinidad. Ngem saan nga agparang dayta iti kadaanan a Griego a manuskrito. Saan met a masarakan dayta iti Peshitta. Nabatad ngarud a saan a paset ti Biblia ti nainayon iti 1 Juan 5:7.
Kas inkari ni Jehova a Dios, intalimengna ti Nasantuan a Saona. Impasiguradona: “Ti berde a ruot nagango, ti sabong nalaylay; ngem no maipapan iti sao ti Diostayo, agpautto agingga iti tiempo a di nakedngan.” (Isaias 40:8; 1 Pedro 1:25) Ti bersion a pagaammo kas Peshitta ket simple ngem dakkel ti naitulongna tapno umiso a maidanon ti mensahe ti Biblia iti amin a tao.
Ammuem ti Ad-adu Pay
Ti Biblia—Libro a Naggapu iti Dios
Kasano a matulongannaka ti Biblia a mangrisut kadagiti parikutmo? Apay a mapagtalkam dagiti padtona?


text:
Barcelona, Sorsogon
Ti Barcelona ket maysa a maika-5 a klase nga ili iti probinsia ti Sorsogon iti Filipinas.
Dagiti baranggay[urnosen | urnosen ti taudan]
Ti Barcelona ket politikal a nabingbingay iti 25 a barbaranggay.[2]
- Alegria
- Bagacay
- Bangate
- Bugtong
- Cagang
- Fabrica
- Jibong
- Lago
- Layog
- Luneta
- Macabari
- Mapapac
- Olandia
- Paghaluban
- Poblacion Central
- Poblacion Norte
- Poblacion Sur
- Putiao
- San Antonio
- San Isidro
- San Ramon
- San Vicente
- Santa Cruz
- Santa Lourdes
- Tagdon
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Sorsogon". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Septiembre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Sorsogon". Datos ti Populasion ti Ili. Dibision ti Panagsukisok ti LWUA. Naala idi 26 Septiembre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Pagsasao a Pinlandes
Ti Pinlandes wenno Pinés ( suomi (tulong·paammo), wenno suomen kieli) ket isu ti pagsasao a maisasao babaen dagiti kaaduan a populasion idiay Pinlandia (92% Manipud idi 2006[3]) ken babaen dagiti patneng a Pines iti ruar ti Pinlandia. Maysa daytoy kadagiti dua nga opisial a pagsasao iti Pinlandia ken opisial a mioridad a pagsasao idiay Suésia. Idiay Suesia, ti pagalagadan a Pinlandes ken Meänkieli, maysa a Pinlandés a dialekto, ket isuda ti maisasao. Ti Pagsasao a Kven, ket maisasao idiay Akin-amianan a Norwega.
Dagiti nagibasaran[urnosen | urnosen ti taudan]
- ^ Ti Pinlandés ket maysa kadagiti Opisial a Minoridad a pagsasao iti Suésia
- ^ "O rocyдapcTBeHHoй пoддepжke kapeлbckoro, Beпcckoro и фиHckoro языkoB B Pecпyблиke Kapeлия" (iti (Ruso)). Gov.karelia.ru. Naala idi 2011-12-06.
- ^ Suomi lukuina. "Tilastokeskus – Väestö". Stat.fi. Naala idi 2011-12-06.


text:
TI PAGWANAWANAN (PAGADALAN NGA EDISION) HULIO 2015
Masarakan iti daytoy a ruar dagiti maadal nga artikulo para iti Agosto 31 agingga iti Septiembre 27, 2015.
Situtulok nga Agsaksakripisioda—Iti Russia
Basaem ti maipapan kadagiti naasawaan ken awanan asawa nga immakar iti Russia tapno agserbi iti lugar a dakdakkel ti panagkasapulan. Nasursuroda ti agtalek ken Jehova!
Makiramanka a Mangpapintas iti Naespirituan a Paraiso
Agpada kadi ti naespirituan a paraiso ken ti naespirituan a templo? Ania a “paraiso” ti nakita ni Pablo iti “maikatlo a langit”?
Panagserbi ken Jehova Kadagiti “Makadidigra nga Aldaw”
Kasanom a mataginayon ti nabileg a pammati ken naregta a panagserbi ken Jehova? Usigem dagiti nataengan nga adipen ni Jehova a nagserbi idi panawen ti Biblia.
“Ti Pannakaispalyo Umas-asidegen”!
Anianto ti maipakaammo kalpasan a mangrugi ti dakkel a rigat ket anianto ti mapasamak kadagiti napulotan?
Napateg Kadi nga Adda Makakita iti Ar-aramidem?
Ti ulidan da Bezalel ken Oholiab tulongannatayo a mangapresiar iti daytoy a kinapudno: Uray no awan makakitkita iti ar-aramidentayo, makitkita dayta ni Jehova.
Agtalinaedka a Matalek iti Pagarian ti Dios
Kasano nga agsanay dagiti Kristiano nga agmatalek ken Jehova ken iti Pagarianna?
Daytoy ti Lugar a Pagdaydayawantayo
Kasano a maipakitatayo ti panagraem kadagiti lugar a pagdaydayawantayo? Kasano a masupsuportaran ti panagibangon ken panangmantener kadagiti Kingdom Hall?
Ammoyo Kadi?
Kuna ti Biblia nga addada kabakiran iti Naikari a Daga. Ngem gapu ta awan ti kaykayo itan iti dayta a lugar, pudno kadi dayta?


text:
Pagsasao a Filipino
Ti Pagsasao a Filipino (sigud a maawagan iti Filipino) ket ti nailian a pagsasao ken maysa kadagiti opisial a pagsasao ti Filipinas (kaduana ti Ingles a nailungalong iti Batay-linteg ti Filipinas iti 1987. Ti Filipino, a maysa kameng dagiti Austronesio a pagsasao, ti pagaladagan a pagsasao iti Tagalog. Masansan a "Filipino" ti mayawag a nagan ti amin kadagiti agduduma a pagsasao iti Filipinas.
Nabangon ti National Language Institute idi Nobiembre 13, 1937, ket napili ti pagsasao a Tagalog kas pagbatayan ti maysa a baro a nailian a pagsasao. Idi 1961, naawagan daytoy a pagsasao iti Filipino, sa idi nabaliwan iti Filipino iti Batay-linteg ti Filipinas iti 1972.
Dagiti nagibasaran[urnosen | urnosen ti taudan]
- ^ Filipino iti Ethnologue (Maika-18 nga ed., 2015)
- ^ Resulta mula sa 2000 Census of Population and Housing: Educational Characteristics of the Filipinos, National Statistics Office, 18 Marso 2005
- ^ Hammarström, Harald; Forkel, Robert; Haspelmath, Martin; Bank, Sebastian, dagiti ed. (2016). "Filipino". Glottolog 2.7. Jena: Instituto para iti Ebolusionario nga Antropolohia ni Max Planck.


text:
Plantilia:Wagaywayikono
Ti Plantilia:Wagaywayikono ket agiparang daytoy a plantilia ti naisilpo iti wiki a wagayway iti nanaganan a parametro iti kadakkel ti 'ikono', iti agdama kadagiti 23×15 a piksel (naiplawag iti Plantilia:Wagaywayikono/bugas) ken ti pay maysa a piksel a beddeng.Addaan pay ti ladawan iti mapindut a silpo iti mainaig nga artikulo. Para iti saan a naisilpo nga ikono ti wagayway, imbes ket nga usaren ti Plantilia:Flagdeco.
Dagiti linaon
Panagusar[urnosen ti taudan]
{{wagaywayikono|name|variant=|size=}}
- nagan
- Nasken daytoy a parametro, ken mangilasin daytoy iti nagan ti pagilian, rehion, siudad, kdpy. Ti napno a listaan dagiti magun-od a parametro ket mabirukan iti Kategoria:Dagiti plantilia ti datos ti pagilian. Kas pagarigan, ti Plantilia:Datos ti pagilian Bulgaria ket naus-usar no ti parametro ti nagan ket nainaganan kas
Bulgaria. Adu kadagiti wagayway ket magun-od pay babaen iti naipangyababaan a "parbo a nagnagan", kas dagiti pagalagadan a tallo a letra a kodigo ti pagilian nga inaganan babaen ti ISO 3166-1 alpha-3, IOC, wenno FIFA. Dagiti listaan dagiti magun-od a "parbo a nagan" ket mabirukan iti Kategoria:Dagiti baw-ing ti datos ti pagilian. Adu kadagitoy a kodigo ti pagilian ket maikeddengda a saan unay a maus-usar, isu a maisingasing nga agusar iti napno a nagan ti pagilian.
- variant
- Pagpilian laeng ti maikadua a parametro, ken manginagan ti sabali a mausar a wagayway imbes a ti pagalagadan a wagayway. Daytoy ket kadawyan a maus-usar kadagiti historikal a wagayway ngem mabalin pay a mausar kadagiti wagayway ti marina, dagiti wagayway iti panagusar kadagiti isport, kdpy. Ti listaan dagiti magun-od a sabali a wagayway para iti tunggal maysa a pagilian ket nadokumentuan iti naisangayan a panid para iti plantilia ti datos ti pagilian. Kas pagarigan, mangiraman ti Plantilia:Datos ti pagilian Bulgaria ti deskripsion iti tunggal maysa kadagiti sabali a magun-od a wagayway ti Bulgaria. Daytoy a parametro ket mabalin a nanagnan a parametro (kas ti "
variant=1815"), wenno panangipuesto a parametro, ken kankanayon daytoy a ti nagan ti pagilian.
- size
- Pagpilian laeng daytoy a parametro, ken naus-usar a pananginagan ti kadakkel unay ti kaakaba ken /wenno katayag ti ladawan ti wagayway. Daytoy a parametro ket nainaganan iti panagusar ti pagalagadan a sintaksis ti ladawan.
Datos ti plantilia[urnosen ti taudan]
TemplateData para iti Wagaywayikono
Agiparang daytoy a plantilia ti naisilpo iti wiki a wagayway iti nanaganan a parametro iti kadakkel ti 'ikono', iti agdama kadagiti 23×15 a piksel (naiplawag iti Plantilia:Wagaywayikono/bugas) ken ti pay maysa a piksel a beddeng.
Dagiti parametro ti plantilia
Dagiti pagarigan[urnosen ti taudan]
Dagiti nota ti panangisayangkat[urnosen ti taudan]
Agus-usar daytoy a plantilia kadagiti datos ti plantilia babaen ti Kategoria:Dagiti plantilia ti datos ti pagilian nga aglaon kadagiti datos a manginagan no ania ti maiparang ken ti Plantilia:Wagaywayikono/bugas a panagpormat nga aglaon iti lohiko no kasano ti panangiparang ti wagayway.
{{wagaywayikono|Bulgaria}}→ — agus-usar ti Plantilia:Datos ti pagilian Bulgaria
{{wagaywayikono|BUL}}→ — agus-usar ti Plantilia:Datos ti pagilian BUL a baw-ibg iti Plantilia:Datos ti pagilian Bulgaria
Iti uneg iti tunggal maysa a plantilia ti datos ti pagilian, agusar daytoy a plantilia kadagiti sumaganad a parametro:
flag alias— nagan ti papeles ti ladawan nga iparang
flag alias-xxxx— nagana ti sabali a papeles ti ladawan
xxxx
alias— mausar a panangiparang ti sabali a gupit ti ladawan (kasisigud iti "Wagayway ti alias")
Dagiti mainaig a plantilia[urnosen ti taudan]
- Maus-usar ti Plantilia:Wagayway iti naisilpo iti wiki a nagan ti a kadenna ti wagayway. Kapadanto ti maiparang a nagan iti nausar a parametro ti plantilia, ngem ti puntaan a silpo ket ti nangrunanto nga artikulo para iti pagilian (kadagitoy a pagarigan, ti Bulgaria).
- Mausar pay ti [Plantilia:Wagaywaypagilian]] tapno maiparang ti naisilpo iti wiki a nagan a kadenna ti wagayway. Kankanayon nga agpapada ti maiparang a nagan, urayno mausar wenno saan ti parno a nagan ti kodigo ti pagilian a kas parametro ti plantilia.
- Agiparang ti Plantilia:Flagdeco ti maysa a saan a naisilpo nga ikono ti wagayway nga awanan iti nagan ti pagilian.
{{flagdeco|Bulgaria}}→
-
Para iti napno a listaan dagiti plantilia ti wagayway, kitaen ti Kategoria:Sistema ti plantilia ti wagayway.
Kitaen pay[urnosen ti taudan]
- en:Wikipedia:WikiProject Flag Template
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
100 a Tawenen ti Napalabas—1916
ITI rugrugi ti 1916, nasurok idin a makatawen a mapaspasamak ti Dakkel a Gubat a naawagan idi agangay iti Gubat Sangalubongan I. Nakaad-adu ti napapatay.
Kinuna ti Enero 1, 1916 a ruar ti The Watch Tower: “Ti maysa kadagiti resulta ti dakkel a gubat iti Europa ket nagbalin a relihioso ti adu a tattao ken madandanaganda iti masanguananda.” Innayon ti isu met laeng nga artikulo: “Agbalintayo koma a natured ken naregta iti panagserbitayo iti Dios ken iti panangipakaammotayo iti mensahena.”
Imparegta ti teksto iti tawen 1916 nga agtalinaed dagiti kakabsat a ‘nabileg iti pammati,’ kas nadakamat iti Roma 4:20 iti King James Version. Kasta ti inaramid ti adu kadagiti Estudiante ti Biblia, ket nakaad-adu ti inawatda a bendision manipud ken Jehova.
Nangparparegta Dagiti Pilgrim
Pilgrim idi ti awag kadagiti agdaldaliasat a pannakabagi ti Watch Tower Society. Napanda kadagiti nagduduma nga ili tapno mangparegta ken mangipaay iti instruksion kadagiti Estudiante ti Biblia. Idi 1916, dandani maysa a milion a kilometro ti nabiahe ti 69 wenno nasursurok pay a pilgrim.
Iti palawagna iti kombension idiay Norfolk, Virginia, pinagkompara ti maysa a pilgrim a ni Walter Thorn ti pannakilaban dagiti Kristiano ken ti Dakkel a Gubat. Kinunana: “Matantia nga adda 20 agingga iti 30 a milion a lallaki a makiramraman ita iti gubat. . . . Ngem adda pay sabali a grupo [dagiti soldado] a saan nga ammo ti lubong. Soldado ida ti Apo, ken kas iti buyot ni Gideon, makilablabanda met, ngem awan ti literal nga armasda. Makilablabanda para iti kinapudno ken kinalinteg ken makilablabanda iti nasayaat a dangadang iti pammati.”
Panagserbi iti Laksid Dagiti Rigat Gapu iti Gubat
Idi Hulio agingga iti Nobiembre 1916, nasurok a maysa a milion a lallaki idiay France ti nasugatan wenno napapatay iti Umuna a Panaglalaban iti Somme. Iti dadduma a paset ti France, sinuportaran latta dagiti nagagaget a kakabsat a lallaki dagiti klase, wenno kongregasion, uray no narigat gapu iti gubat. Naipablaak iti Enero 15, 1916, a ruar ti The Watch Tower ti maysa a surat ni Joseph Lefèvre, maysa nga Estudiante ti Biblia a napilitan a nangpanaw iti lugarda a Denain, France, idi rinaut dagiti German a soldado idi 1914. Napan isuna idiay Paris, nga adda iti abagatan ti Denain, ken nakikadua iti kakaisuna a klase dagiti Estudiante ti Biblia iti dayta a siudad. Di nagbayag, isunan ti mangikonkondukta iti amin a gimong uray nakapuy ti salun-atna.
Idi agangay, nakikadua ken Joseph ni Théophile Lequime, a pimmanaw met laeng iti Denain. Sakbay dayta, napan ni Brother Lequime idiay Auchel, France. Nagipatarus sadiay kadagiti artikulo iti The Watch Tower sana impatulod kadagiti kakabsat nga adda kadagiti saan pay a nasakup a paset ti France. Pinapanaw isuna dagiti militar idiay Auchel gapu ta pinagsuspetsaanda ti ar-aramidenna. Para ken Brother Lefèvre, sungbat kadagiti kararagna ti isasangpet ni Brother Lequime iti Paris.
Nasayaat ti resulta ti trabahoda idiay Paris. Inreport ni Brother Lefèvre: “Addan 45 a miembro iti klasemi . . . Makitan ti dadduma ti pagsayaatan ti panagdedikar ken ibilangda daytan kas pribilehio. Napartak ti panagrang-ayda iti naespirituan. Nganngani awan lumangan iti linawas a testimony meeting (gimong a nadisenio tapno ibagada dagiti kapadasanda).”
Nagtalinaedda a Neutral
Bayat ti gubat, naipasango ti adu a kakabsat a lallaki iti isyu ti neutralidad. Naipaulog idiay Great Britain ti Military Service Act ket inkapilitanen nga agsoldado ti amin a lallaki nga agtawen iti 18 agingga iti 40. Ngem nagtalinaed latta a neutral ti adu nga Estudiante ti Biblia.
Kas pagarigan, naipablaak iti Abril 15, 1916, a ruar ti The Watch Tower ti maysa a surat ni W. O. Warden a taga-Scotland. Kinunana: “Agtawenen iti 19 ti maysa kadagiti annakko a lallaki. Nakaipaayen iti nasayaat a panangsaksi iti Apo idi saanna a kinayat ti agsoldado. Ket no kas pagarigan man ta mapaltogan gapu ta saan latta nga agsoldado, agtalekak a tulongan ni Apo Jehova tapno matakderanna dagiti prinsipio mainaig iti kinapudno ken kinalinteg.”
Nabista ni James Frederick Scott, maysa nga agtutubo a colporteur a taga-Edinburgh, Scotland, gapu ta saanna a kayat ti agsoldado. Ngem kalpasan a nangngegan ti korte ti amin nga ebidensia, naikeddeng nga isu ket “saan a karaman [kadagiti mapilit nga agsoldado] sigun iti linteg,” ket naabsuelto.
Nupay kasta, saan a napatgan ti kiddaw ti adu a kakabsat a maipuerada iti panagsoldado. Iti bulan ti Septiembre, addan 264 a kakabsat a nagkiddaw ket 23 ti naikkan iti trabaho a saan a kasapulan ti makigubat. Naipaaramid kadagiti nabatbati dagiti “trabaho a Napateg iti Pagilian, kas iti panagaramid iti kalsada, panagtebbag, ken dadduma pay.” Sumagmamano kadakuada ti datin a “nagpasar iti nagduduma a dusa,” kinuna ti report ti Oktubre 15, 1916, a ruar ti The Watch Tower. Lima laeng a kakabsat ti napatgan a maipuera nga agsoldado.
Natay ni Charles Taze Russell
Idi Oktubre 16, 1916, ni Charles Taze Russell, a mangidadaulo idi kadagiti Estudiante ti Biblia, ket napan kadagiti lugar iti makinlaud a paset ti United States tapno mangipaay kadagiti lektiur, ngem saanen a nakaawid. Iti malem ti Martes, Oktubre 31, natay ni Brother Russell iti edad nga 64 bayat a nakalugan iti tren idiay Pampa, Texas.
Para iti adu a kakabsat, kasla awan ti makabael a mangsukat ken Brother Russell. Iti testamentona a naipablaak iti Disiembre 1, 1916, a ruar ti The Watch Tower, nailista dagiti kayatna a mapasamak iti trabaho a nabayag nga indauluanna. Ngem awan latta ti sungbat daytoy a saludsod: Asino ti mangsukat kenkuana?
Madesisionan dayta iti tinawen a miting ti Watch Tower Bible and Tract Society of Pennsylvania iti Enero 1917. Agpapada ti imbotos dagiti immatender. Ngem kadagiti simmaruno a bulbulan, saandan nga agkaykaysa. Naipasango dagiti kakabsat kadagiti arig-apuy a pannubok.


text:
Panangyalison iti Dara—Ti Makuna Itan Dagiti Doktor
Pinullon a tawen a mauy-uyaw dagiti Saksi ni Jehova gapu ta dida kayat ti agpayalison iti dara. Dayta a panagkedked a naibatay iti bilin ti Biblia nga ‘umadayo iti dara’ ket maikontra no dadduma iti ipapan dagiti doktor a pagsayaatan unay dagiti pasienteda.
Ngem umad-adun nga eksperto iti tay-ak ti medisina ti mangibagbaga kadagiti medikal a rason no apay nga agusarda kadagiti pamay-an ti panangagas a maliklikan ti panangyalison iti dara.
Iti Spring 2013 a ruar ti Stanford Medicine Magazine a publikasion ti Stanford University School of Medicine, adda espesial a reportna maipapan iti dara. Napauluan ti maysa a pasetna iti “Against the Flow
Kinotar ni Williams ti imbaga ni Patricia Ford, M.D. a nangipasdek ken direktor ti The Center for Bloodless Medicine and Surgery idiay Pennsylvania Hospital. Kuna ni Dr. Ford: “Naisuro kadagiti doktor a matay dagiti tattao no nababbaba ngem iti normal ti kaadu ti darada ken ti dara laeng ti kakaisuna a mangsalbar iti biag . . . Husto dayta iti dadduma nga espesipiko a situasion. * Ngem saan a pudno dayta para iti kaaduan a pasiente iti kaaduan a situasion.”
Ni Dr. Ford ket mangag-agas iti agarup 700 a Saksi ni Jehova. Kastoy pay ti kinunana: ‘Adun a doktor a nakasaritak ti addaan iti di umiso a kapanunotan a matay kano ti adu a pasiente no dida mayalisonan iti dara. Kasta met siguro ti kapanunotak idi. Ngem dagus a nasursurok a mabalinmo nga agasan dagita a pasiente babaen laeng iti sumagmamano a nalaka a teknik.’
Idi Agosto 2012, impablaak ti publikasion nga Archives of Internal Medicine dagiti resulta ti maysa a panagadal maipapan kadagiti pasiente a naoperaan iti maysa a center iti uneg ti 28 a tawen. Nabibiit ti iyiimbag dagiti Saksi ni Jehova ngem kadagidiay nayalisonan iti dara. Basbassit ti komplikasion dagiti Saksi idi addada iti ospital, ad-adu kadakuada ti nakalasat kalpasan ti operasion, ken ad-adu kadakuada ti sibibiag pay kalpasan ti 20 a tawen no idilig kadagiti pasiente a nayalisonan iti dara.
Kinuna ti maysa nga artikulo iti The Wall Street Journal a naipablaak idi Abril 8, 2013: “Ti bloodless surgery
Di ngarud a pakasdaawan a naikuna ni Robert Lorenz a medical director ti blood management para iti Cleveland Clinic: “No iyalisonam ti pasiente, panagriknam ket insigida a tultulongam . . . Ngem sigun iti panagsirarak maipapan iti agpaut a resultana, ti met gayam kasumbangirna ti ar-aramidem.”
^ par. 5 Tapno maammuam ti panangmatmat dagiti Saksi ni Jehova iti dara, kitaem ti artikulo a “Masansan a Maisaludsod—Apay a Saan nga Agpapayalison iti Dara Dagiti Saksi ni Jehova?”
Ammuem ti Ad-adu Pay
Ania ti Kuna ti Biblia Maipapan iti Panangyalison iti Dara?
Iti Biblia, imbilin ti Dios nga ‘umadayotayo iti dara.’ Kasano nga agaplikar daytoy ita?


text:
Interfaith
—Pagayatan Kadi ti Dios?
“Ti kadi relihion ket mamagkaykaysa wenno mamagsisina?” Naisaludsod dayta kadagiti agbasbasa iti The Sydney Morning Herald. Adda 89 a porsiento kadagiti napagsaludsodan ti nangibaga a mamagsisina ti relihion.
NGEM naiduma ti panangmatmat dagiti sumupsuporta iti interfaith. “Awan ti relihion a di mangipakita iti asi . . . , di mangipakita iti panangaywan iti aglawlaw . . . , di maseknan iti kinamanagpadagus,” kinuna ni Eboo Patel a nangbuangay iti Interfaith Youth Core.
Kinapudnona, nagtutulag dagiti Budista, Katoliko, Protestante, Hindu, Muslim, ken dadduma pay a relihion tapno pagpatinggaenda ti kinapanglaw, ilabanda ti kalintegan ti tao, pasardengenda ti panagikali iti bomba (land mines), wenno pagsasaritaanda dagiti problema iti aglawlaw. Adu a relihion ti nagtataripnong tapno pagsasaritaanda no kasano nga agkaykaysada a mangsolbar kadagita. Nagraragsakda nupay agduduma ti relihionda. Naaddaanda iti programa babaen ti panangsindida iti kandela, nagpiesta, nagkakanta, nagkarkararagda, ken dadduma pay.
Ti kadi panagtataripnong dagiti relihion ti solusion tapno agkaykaysa ti adu a pammati? Ti interfaith kadi ti pamay-an ti Dios a mangyeg iti nasaysayaat a lubong?
ANIA TI RESULTA TI PANAGKAYKAYSADA?
Ipaspasindayag ti maysa kadagiti kadakkelan nga organisasion ti interfaith nga addaan kadagiti miembro a mangirepresentar iti nasurok a 200 a nagduduma a pammati ken aktibo iti 76 a pagilian. Ti panggepna ket “mangiparegta iti inaldaw ken agtultuloy a panagtitinnulong dagiti saan nga agkakarelihionan.” Nupay kasta, nalaka nga ibaga dagita ngem narigat nga aramiden. Kas pagarigan, sigun kadagiti nangyurnos, pinilida a naimbag dagiti sasao a maisurat iti tulaganda tapno saan a masair ti adu a relihion ken dadduma a grupo a nagpirma iti dokumento. Apay? Ngamin, adda di pagkikinnaawatan no rumbeng pay kadi nga iraman ti Dios iti tulagan. Idi agangay, saandan nga inraman ti Dios.
No saan a nairaman ti Dios iti tulagan, ania ngarud ti paset ti pammati? Kasta met, kasano a maiduma ti interfaith iti aniaman nga organisasion a tumultulong? Dayta ti makagapu a ti grupo ti nagduduma a relihion, ibagbagada a saanda a narelihiosuan a grupo, no di ket “maysa nga organisasion a mangiparparegta iti panagtitinnulong.”
UMDAS KADI NGA IPAREGTA TI NASAYAAT A GALAD?
“Adda agpapada a galad a kayat ti amin a kangrunaan a relihion: ayat, panagtitinnulong ken panagpipinnakawan,” kuna ti Dalai Lama, maysa a nalatak a mangsupsuporta iti interfaith. Intuloyna: “Ti napateg ket paset koma dayta ti inaldaw a panagbiagtayo.”
Talaga a napateg ti galad a kas iti ayat, asi, ken pammakawan. Kinuna ni Jesus iti pagaammo a Nabalitokan a Bilin: “Amin a bambanag, ngarud, a kayatyo nga aramiden kadakayo dagiti tattao, masapul a kasta met ti aramidenyo kadakuada.” (Mateo 7:12) Ngem ti kadi pudno a pammati ket panangiparegta laeng iti nasayaat a galad?
Kinuna ni apostol Pablo maipapan kadagiti agkunkuna nga agserserbi iti Dios idi kaaldawanna: “Saksiak ida nga adda regtada iti Dios; ngem saan a maitunos iti umiso a pannakaammo.” Apay? Ngamin saanda nga ‘ammo ti kinalinteg ti Dios no di ket ikagkagumaanda nga ipasdek ti bukodda’ a kinalinteg. (Roma 10:2, 3) Awan mamaay ti regta ken pammatida ta saan nga umiso ti pannakaammoda iti kayat ti Dios nga aramidenda.—Mateo 7:21-23.
TI KUNA TI BIBLIA MAIPAPAN ITI INTERFAITH
Kuna ni Jesus a “naragsak dagiti mannakikappia.” (Mateo 5:9) Inaramid ni Jesus ti inkasabana babaen ti saanna a panangaramid iti kinaranggas ken panangidanonna iti mensahe ti talna kadagiti tattao a nagduduma ti relihionda. (Mateo 26:52) Dagidiay nangipangag iti dayta ket nabileg ti panagayatda iti maysa ken maysa. (Colosas 3:14) Ngem iparparegta laeng kadi ni Jesus ti panagtitinnulong dagiti tattao a nagduduma ti kasasaadda tapno agkaykaysada? Nakiraman kadi iti ar-aramid ti dadduma a relihion?
Dagiti panguluen ti relihion dagiti Fariseo ken Saduceo, nakaro ti panangbusorda ken Jesus ken kayatda pay a patayen. Ania ti reaksionna? Binilin ni Jesus dagiti adalanna: “Bay-anyo ida. Isuda dagiti bulsek a mangidaldalan.” (Mateo 15:14) Saan ida a binigbig ni Jesus kas naespirituan a kakabsatna.
Di nagbayag, nabuangay ti kongregasion Kristiano iti Corinto, Grecia. Maysa dayta a siudad a nalatak gapu iti nagduduma a relihion, kultura ken nagtaudanda. Kasano a nagbiag dagiti Kristiano iti kasta a kasasaad? Sinuratan ida ni apostol Pablo: “Dikay agbalin a di agkaasmang a naisangol kadagiti di manamati.” Apay? Kuna ni Pablo: “Ania ti pagtunosan da Kristo ken Belial? Wenno ania ti pakiramanan ti matalek a tao iti di manamati?” Kalpasanna, imbalakadna: “Gapuna rummuarkayo manipud iti tengngada, ket isinayo ti bagbagiyo.”—2 Corinto 6:14, 15, 17.
Nalawag a saan nga anamongan ti Biblia ti interfaith. Ngem mabalin a maisaludsodmo, ‘Kasano a maragpat ti pudno a panagkaykaysa?’
PANANGRAGPAT ITI PUDNO A PANAGKAYKAYSA
Ti International Space Station a mangrikrikus iti daga ket maysa a pagsidsiddaawan a gapuanan ti teknolohia. Naaramid dayta gapu iti panagtitinnulong ti 15 a pagilian. Nairingpas ngata daytoy a proyekto no saan a nagtutunos dagiti nakiraman a pagilian iti plano nga usarenda?
Nasken met nga agtutunos ti nagduduma a relihion iti kaaldawantayo. Nupay ipagpaganetgetda ti panagtitinnulong ken panagririnnaem, awan ti plano a nagtutunosanda tapno agkaykaysa ti pammatida. Kas resultana, saanda pay laeng nga agkaykaysa kadagiti isyu maipapan iti moral ken doktrina.
Naglaon ti Biblia kadagiti pagalagadan ti Dios a nayarig iti plano ken mapagtalkantayo amin dagita. Dagidiay nangannurot iti dayta saandan a mangidumduma gapu iti relihion ken puli ken addan talna ken panagkaykaysada. Kinuna ti Dios: “Itdekto kadagiti ili ti panagbalbaliw nga agturong iti nasin-aw a pagsasao, tapno isuda amin umawagda iti nagan ni Jehova, tapno agserbida kenkuana iti abagan-abaga.” Ti panagkaykaysa ket resulta ti “nasin-aw a pagsasao,” ti pagalagadan ti Dios iti panagdayaw.—Sofonias 3:9; Isaias 2:2-4.
Naimpusuan nga awisendaka dagiti Saksi ni Jehova a tumabuno iti Kingdom Hall nga asideg iti lugaryo tapno makitam ti naisangsangayan a talna ken panagkaykaysada.—Salmo 133:1.


text:
Golpo ti Mehiko
Ti Golpo ti Mehiko (Espaniol: Golfo de México) ket napalikmutan bassit ti dagdaga a labneng ti taaw a kaaduan a napalikmutan daytoy ti kontinente ti Amianan nga Amerika ken ti isla ti Kuba.[1] Nabeddengan daytoy idiay amianan a daya, amianan ken amianan a laud babaen ti Golpo a Pantar iti Estados Unidos, iti abagatan a laud ken abagatan babaen ti Mehiko, ken iti abagatan a daya babaen ti Kuba. Idiay Texas ken Louisiana makunkuna daytoy a ti "Maikatlo a Pantar," a maigiddiat daytoy kadagiti pantar ti Estados Unidos nga Atlantiko ken Pasipiko. Ti sukog daytoy a labneng ket kasla maratimbukel ken agarup a 810 nautika milia (1,500 km) ti kalawa na ken napno kadagiti sedimentario a batbato ken tinumek. Naikabit daytoy ti Taaw Atlantiko babaen ti Kipkipet ti Florida a nagbaetan ti Estados Unidos ken Kuba, ken ti Baybay Karibe (a daytoy ket nakaporma ti Baybay Amerikano Mediterraneo) babaen ti Kanal Yucatan a nagbaetan ti Mehiko ken Kuba. Iti daytoy a nailet a panakakabit ti Atlantiko, daytoy a Gólpo ket makapadpadas ti bassit a sakup ti úgot. Ti kadakkel ti labneng ti Golpo ket agarup a 615,000 mi² (1.6 a riwriw km²). Gangani a kagudua iti labneng ket ababaw a kontinental a banilag a dandanum. Ti kaadaleman a paset na ket 14,383 a pies (4,384 m) idiay Adalem a Sigsbee, ti maysa a rinangis a depaar a sumurok a 300 nautika milia (560 km) (550 km) a kaatiddog. Ti labneng ket naglaon ti tomo iti agarup a 660 kuatrillon a galon (2.5 × 106 km3).[2] Naporma daytoy idi agarup a 300 a tawtawen a kas resulta iti plato a tektoniko.[3]
Dagiti nagibasaran[urnosen | urnosen ti taudan]
- ^ "Gólpo iti Méhiko". Paammo a Sistema ti Heograpiko a Nagnagan. Enero 1, 2000. Naala idi Hulio 8, 2010.
- ^ "Sapasap a Kinapudno a maipapan iti Gólpo iti Méhiko". Naala idi Disiembre 27, 2006.
- ^ Huerta, A.D., ken D.L. Harry (2012) Dagiti Wilsona siklo, tektoniko a panagtawtawid, ken ti panagrengngat iti Amianan nga Amerika a Gólpo iti Méhiko nga igid ti kontinente. Geosphere. 8(1):GES00725.1, immuna a naipablaak idi Marso 6, 2012, doi:10.1130/GES00725.1
Dagiti silpo ti ruar[urnosen | urnosen ti taudan]
Midia a mainaig iti Golpo ti Mehiko iti Wikimedia Commons


text:
SIUDAD TI VIGAN, Ilocos Sur, Agosto 9 (PIA) — Makapatay ken nangina ti addaan panagpaagas ti sakit ti pali (kidney disease). Isu ngarud a tatta bayat a nasapa pay insigidaen ti mapan agpa-urinalysis a tinawen.
Daytoy ti tema ti maysa a panaguummong da Dr Antonio R Paraiso, Dr Susan Losaria-Jorge ken Dr Reynaldo J Lesaca ti National Kidney Transplant Institute (NKTI) Renal Disease Control Program (Redcop), John Flores, maysa nga advertising consultant, Prof. Marie Joy B Arquillas, sociologist iti University of the Philippines, ken dagiti adda iti creative services division, region 1 ken Ilocos Sur office iti Philippine Information Agency iti Ciudad Fernandina Hotel iti daytoy a ciudad idi Agosto 4 ken 5.
Ti urinalysis ket isu ti kalakaan, kadarasan a wagas a mangkita no addaan ti maysa a tao ti sakit iti pali. Mangted daytoy iti 10 a pagilasinan a mangkita ti salun-at ti pali.
Sakbay nga agbalin a nakaro ti sakit ti pali addaan ti 15 inggana’t 20 a tawen na ket gapu ngarud ti mapasamak ti end stage dialysis iti edad a 40 inggana’t 60 a tawen, kuna dagiti eksperto, a ti kasapaan a pannakakita ti pagilasinan ti sakit ket masapul a mangrugi iti tawen 18 inggana’t 40. Daytoy ti manglapped wenno mangpabuntog ti panagkaro ti sakit iti estado a dinton maagasan.
Trabaho ti Redcop ti NKTI ti pannakalapped ti makapatay a sakit ti pali. Ta segun ti report dagiti saan a makaakar a sakit kas ti chronic kidney disease ket sinuktandan dagiti makaakar a sakit a kaadduan a rason ti pannakatay iti sangalubungan.
Iti Pilipinas adda 10 porsiento ti tinawen a pagpangatuan ti kinaadu ti end stage renal disease, wenno daytay maudin a parte ti sakit ti pali a makapatay. (ANL/ICR-PIA1, Ilocos Sur)


text:
J. M. G. Le Clézio
Ni Jean-Marie Gustave Le Clézio (Pranses: [ʒɑ̃ maʁi ɡystav lə klezjo]; naiyanak idi 13 Abril 1940), kadawyan a nainaganan a kas ni J. M. G. Le Clézio, ket Pranses-Mauritiano a mannurat ken propesor. Ti nagsurat kadagiti sumurok nga uppat a pulo nga obra, isu ket nagunggunaan ti Prix Renaudot idi 1963 para iti nobelana a Le Procès-Verbal.
Ni Le Clézio ket nagunggunaan ti Premio Nobel iti Literatura idi 2008 a kas maysa a "mannurat nga adu kadagit ipapanaw, poetiko a panagpadas ken naderrep a rag-og, eksplorador ti kinatao iti labes ken baba ti agturturay a sibilisasion".


text:
1947
Ti tawen idi 1947 ket kadawyan a tawen a nangrugi iti Mierkoles (iparang ti silpo ti napno a kalendario) iti kalendario a Gregoriano (dominikal a letra E).
Dagiti linaon
Paspasamak[urnosen | urnosen ti taudan]
- Enero 31 – Nagturay dagiti komunista idiay Polonia.
- Pebrero 23 – Napundar ti Gunglo ti Sangalubongan para iti Panagalagad (ISO).
- Marso 1 – Nangrugi a nagtignay ti Sangalubongan a Pundo ti Panguartaan.
- Mayo 22 – Nagrugi ti Nalamiis a Gubat.
- Agosto 31 – Nagturay dagiti komunista idiay Hungaria.
- Septiembre 30 – Timmipon ti Pakistan ken Yemen iti Nagkaykaysa a Pagpagilian.
Naipasngay[urnosen | urnosen ti taudan]
- Enero 8 – David Bowie, Ingles a kumakanta (pimmusay 2016)
- Enero 23 – Megawati Sukarnoputri, dati a Presidente ti Indonesia
- Pebrero 4 – Dan Quayle, maika-44 a Bise Presidente iti Estados Unidos
- Marso 12 – Mitt Romney, Amerikano a negosiante, politiko (Gobernador ti Massachusetts) ken kandidato ti presidente (2012)
- Abril 5 – Gloria Macapagal-Arroyo, maika-14 a Presidente ti Filipinas
- Abril 11 – Felicito Payumo, politiko manipud iti Filipinas
- Hulio 20 – Carlos Santana, naiyanak idiay Mehiko a gitarista ti rock
- Oktubre 26 – Hillary Rodham Clinton, Amerikana a politiko, dati nga Umuna a Balasang ti Estados Unidos, Senador manipud iti New York, Sekretario ti Estado ti Estados Unidos
- Oktubre 29 – Richard Dreyfuss, Amerikano nga aktor
Pimmusay[urnosen | urnosen ti taudan]
- Oktubre 4 – Max Planck, Aleman a pisiko, nagungunaan ti Premio Nobel iti Pisika (naipasngay 1858)
- Abril 7 – Henry Ford, Amerikano nga industrialista (naipasngay 1863)
- Mayo 20 – Philipp Lenard, Austriano a pisiko, nagungunaan ti Premio Nobel iti Pisika (naipasngay 1862)
Dagiti silpo ti ruar[urnosen | urnosen ti taudan]
Midia a mainaig iti 1947 iti Wikimedia Commons


text:
Isardengko Kadin ti Ageskuela?
Panunotem daytoy
Ania ti ikalikagum ti linteg maipapan iti kapaut ti panageskuela? Nalpasmo kadin dayta? No saanmo a suroten ti balakad ti Biblia nga ‘
agpaiturayka kadagiti nangatngato nga autoridad’ ken saanmo a turposen dayta a tukad, maikuna a nagsardengka.—Roma 13:1.
Naragpatmo kadin dagiti kalatmo iti panageskuela? Ania dagiti panggepmo nga ageskuela? Saanmo nga ammo? Masapul nga ammom ta no saan, kaska la naglugan iti tren a dimo ammo no sadino ti papanam. Gapuna, makisaritaka kadagiti dadakkelmo ket sungbatanyo dagiti saludsod iti benneg iti baba a napauluan iti “ Dagiti Panggepko nga Ageskuela.” No saankan nga ageskuela idinto ta saanmo pay a naragpat dagiti kalat a napagnunumuanyo kadagiti dadakkelmo, maikuna a nagsardengka.
Apay a kayatmon ti agsardeng? Mabalin a ti dua a makagapu ket tapno matulongam ti pamiliam iti pinansial wenno tapno matulongam dagiti sabsabali a mangam-ammo iti Dios. Dagiti managimbubukodan a rason ket mabalin met a tapno maliklikam dagiti eksamen wenno homework. Panunotem ngarud a naimbag ti kangrunaan a rasonmo nga agsardeng—no nainkalintegan wenno managimbubukodan. No agsardengka gapu laeng ta kayatmo a liklikan dagiti problema, maklaatkanto iti mabalin a mapasamak.
Ti panagsardeng nga ageskuela ket mayarig iti itatapuak iti tren sakbay a makadanonka iti papanam. Mabalin a saan a komportable ti tren ken suplado dagiti pasahero. Ngem no tumapuakka iti tren, saanka a makadanon iti papanam ken mabalin a madangranka. Umasping iti dayta, no agsardengka nga ageskuela, mabalin a marigatankanto a makastrek iti trabaho. Ket no makastrekka man, mabalin a nababbaba ti sueldom no idilig iti sueldom koma no nakaturposka.
Isu nga imbes nga agsardengka, siaanus a sanguem dagiti problemam iti eskuelaan. No aramidem dayta, mapatanormo ti panagibtur nga ad-adda a mangisagana kenka a mangsango kadagiti umasping a karit inton adda trabahomon.
Dagiti Panggepko nga Ageskuela
Ti kangrunaan a panggep ti panageskuela ket tapno nalaklakaka a makastrek iti trabaho a pangsuportam iti bagim ken iti bukodmonto a pamilia. (2 Tesalonica 3:10, 12) Napanunotmo kadin no ania ti kayatmo a trabaho ken no kasano a makatulong ti panageskuelam tapno makapagsaganaka iti dayta a trabaho? Tapno makitam no ti panageskuelam ket iturturongnaka iti umiso a direksion, sungbatam dagiti sumaganad:
Ania dagiti paglaingak? (Kas pagarigan, nalaingka kadi a makilangen kadagiti tattao? Nalaingka kadi kadagiti manomano a trabaho wenno iti panagaramid wenno panagtarimaan kadagiti bambanag? Nalaingka kadi a manganalisar ken mangsolbar kadagiti bambanag?)
Ania dagiti trabaho a mabalinko a pangipakatan kadagiti paglaingak?
Ania dagiti trabaho a mabalinko a serkan iti lugarmi?
Ania dagiti ad-adalek ita a makatulong kaniak nga agbirok iti trabaho?
Ania dagiti mabalinko a sursuruen nga ad-adda a makatulong kaniak a mangragpat kadagiti kalatko?
Laglagipem a ti kalatmo ket mangiturpos iti kurso a mausarmo. Saan a mabalin nga ageskuelaka lattan iti agnanayon—a kas man la saanmon a kayat ti “dumsaag iti tren” tapno maliklikam dagiti responsabilidad ti maysa nga adulto.
Ammuem ti Ad-adu Pay
Saludsod nga Iyimtuod ti Agtutubo, Tomo 1
Ti dadduma kadagiti topiko a nailawlawag ket maipapan iti arak ken droga, seksual a moralidad, pannakideyt ken panaginnarem.


text:
Danao, Bohol
Ti Danao ket maysa a maika-5 a klase nga ili iti probinsia ti Bohol iti Filipinas.
Dagiti baranggay[urnosen | urnosen ti taudan]
Ti Danao ket nabingbingay a politikal kadagiti 17 a barbaranggay.[2]
- Cabatuan
- Cantubod
- Carbon
- Concepcion
- Dagohoy
- Hibale
- Magtangtang
- Nahud
- Poblacion
- Remedios
- San Carlos
- San Miguel
- Santa Fe
- Santo Niño
- Tabok
- Taming
- Villa Anunciado
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Bohol". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 6 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Bohol". Datos ti Populasion ti Ili. Dibision ti Panagsukisok ti LWUA. Naala idi 6 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Sapasap a relatibidad
Ti sapasap a relatibidad, wenno ti sapasap a teoria ti relatibidad, ket isu ti heometriko a teoria ti grabitasion nga inpablaak babaen ni Albert Einstein idi 1916[1] ken ti agdana apanakaipalpalawagan iti grabitasion iti moderno a pisika. Ti sapasap a relatibidad ket isapsapna ti espesial a relatibidad ken ti linteg ti unibersal a grabitasion ni Newton, nga agit-ited ti naipagkaykaysa a panagipalpalawagan iti grabidad akas maysa tagikua ti heometiko ti limbang ken ti oras, wenno limbang nga oras. A naisangsangayan, ti panagkillo iti limbang nga oras ket dagus a mainaig iti enerhia ken momento ti ania man nga adda nga agdama a banag ken radiasion. Ti pannakaikabagian ket innaganan babaen dagiti Einstein nga ekuasion ti lugar, ti maysa a sistema dagiti sangkapaset laeng nga ekuasion.
Paammo[urnosen | urnosen ti taudan]
- ^ "Premio Nobel iti Biograpia". Premio Nobel iti Biograpia. Premio Nobel. Naala idi 25 Pebrero 2011.


text:
Kinamanangngaasi—Galad a Napateg iti Dios
MAYSA nga agtutubo idiay Japan ti natignay gapu iti kinamanangngaasi ti nataengan a misionero. Daytoy a misionero ket di unay makapagsao iti lenguahe dagiti Hapon gapu ta nabiit pay ditoy a pagilian. Ngem linawas a bumisita iti pagtaengan ti agtutubo tapno iyadalanna iti Biblia. Siaanus a sungbatan daytoy mannakigayyem ken naasi a misionero ti adu a saludsod ti agtutubo nga iyad-adalanna.
Kanayon a malaglagip ti agtutubo ti kinaasi ti misionero. ‘No mapagbalin ti Biblia a nakaan-anus ken naayat ti maysa a tao,’ kuna ti agtutubo, ‘masapul ngarud nga adalek dayta.’ Gapu iti dayta, naparegta a mangadal iti banag a karkarna unay kenkuana. Wen, nabilbileg ti kinamanangngaasi ngem iti sasao a mangtignay iti puso.
Galad a Mangyanninaw iti Dios
Gagangay laeng ti agbalin a naasi kadagidiay nasinged kadatayo, ta ti kinamanangngaasi kaipapananna ti panangipateg gapu iti panagkabagian. Ngem kinapudnona, galad ti Dios ti kinamanangngaasi. Kinuna ni Jesus a ti nailangitan nga Amana ket naasi saan laeng a kadagiti mangay-ayat Kenkuana no di ket uray “kadagiti awanan panagyaman.” Dayta a galad ti Dios ti imparegta ni Jesus a tuladen dagiti pasurotna idi kinunana: “Agbalinkayo a perpekto, a kas iti nailangitan nga Amayo a perpekto.”—Lucas 6:35; Mateo 5:48; Exodo 34:6.
Tangay naparsua ti tao iti ladawan ti Dios, mayanninawtayo ngarud ti galad a kinamanangngaasi. (Genesis 1:27) Wen, kabaelantayo a tuladen ti Dios ken agbalin a naasi uray kadagidiay saantayo a kabagian. Iti Biblia, nadeskribir ti kinamanangngaasi kas paset ti makaay-ayo a bunga ti nasantuan nga espiritu wenno aktibo a puersa ti Dios. (Galacia 5:22) Gapuna, in-inut a masursuro ti maysa a tao ti agbalin a naasi bayat nga umad-adu ti ammona maipapan iti Dios a Namarsua, ken bayat a sumingsinged kenkuana.
Yantangay ti kinamanangngaasi ket naisigud a galad ti tao ken nagpateg iti Dios, nainkalintegan ngarud nga ibaga ti Dios kadatayo nga “agbalinkayo a manangngaasi iti maysa ken maysa.” (Efeso 4:32) Naiparegta met kadatayo: “Dikay lipatan ti kinamanagpadagus,” wenno panangngaasi kadagiti estranghero.—Hebreo 13:2.
Iti kaaldawantayo a gagangayen ti kinaawan asi ken kinaawan panagyaman, posible kadi ti agbalin a naasi uray kadagiti estranghero? Ania ti makatulong kadatayo? Kinapudnona, apay a rumbeng nga agbalintayo a naasi?
Napateg iti Dios
Kalpasan a dinakamat ni apostol Pablo ti maipapan iti panangipakita iti kinamanangngaasi kadagiti estranghero, kinunana: “Babaen iti dayta ti dadduma, saanda a pagaammo, nangsangailida kadagiti anghel.” Ania ngata ti riknam no adda gundawaymo a mangsangaili kadagiti anghel? Ngem siputam ta kinuna ni Pablo a “saanda a pagaammo.” Kayatna a sawen, mabalin a di ninamnama a magunggonaantayo no ugalitayo ti agbalin a naasi iti sabsabali, agraman kadagiti estranghero.
Kaaduan a bersion ti Biblia nga addaan kadagiti cross-reference inaigna ti sasao ni Pablo iti salaysay maipapan kada Abraham ken Lot iti Genesis kapitulo 18 ken 19. Mabasatayo kadagita a teksto ti maipapan kadagiti anghel a nagparang kas estranghero nga addaan napateg a mensahe. Ti mensahe ken Abraham ket maipapan iti panangtungpal ti Dios iti karina a maaddaan iti anak. Ti mensahe ken Lot ket maipapan iti pannakaispalna iti pannakadadael ti siudad ti Sodoma ken Gomorra.—Genesis 18:1-10; 19:1-3, 15-17.
No basaem dagiti nadakamat a teksto, maammuam a nangipakita da Lot ken Abraham iti kinamanangngaasi kadagiti estranghero a napan iti lugarda. Siempre, idi tiempo ti Biblia, kaugalian ken obligasion ti panangpadagus kadagiti agdaldaliasat a gagayyem, kabagian, wenno estranghero. Kinapudnona, kalikaguman ti Mosaiko a Linteg a dagiti Israelita tulonganda dagiti ganggannaet iti dagada. (Deuteronomio 10:17-19) Nupay kasta, naisangsangayan ti impakita da Abraham ken Lot a kinamanangngaasi kadagiti estranghero ta nalablabes pay ngem iti impaannurot ti linteg idi agangay. Gapu iti inaramidda, agpada a nabendisionanda.
Gapu iti kinamanangngaasi ni Abraham, isu ket nabendisionan iti anak a pakagunggonaantayo met. Kasano? Adda napateg a paset da Abraham ken ti anakna a ni Isaac iti kaitungpalan ti panggep ti Dios. Nagbalinda a kangrunaan a pagtaudan ti kapuonan ti Mesias a ni Jesus. Ti kinamatalekda ipakitana no kasano nga isalakan ti Dios ti tao babaen ti ayat ken di kaikarian a kinamanangngaasina.—Genesis 22:1-18; Mateo 1:1, 2; Juan 3:16.
Nalawag nga ipasimudaag dagita a salaysay no ania ti namnamaen ti Dios kadagiti tattao nga anamonganna ken no kasano kauneg ti panangipategna iti galad a kinamanangngaasi. Rumbeng nga agbalintayo a naasi ta napateg dayta iti Dios.
Maam-ammotayo a Naimbag ti Dios No Naasitayo
Kunaen ti Biblia nga iti kaaldawantayo adu ti “saan a managyaman, saan a nasungdo, awanan nainkasigudan a panagayat.” (2 Timoteo 3:1-3) Inaldaw a makalanglangenyo dagita a tattao. Ngem saan a dayta ti manglapped kadatayo a mangipakita iti kinamanangngaasi iti sabsabali. Napalagipan dagiti Kristiano: “Dikay subadan ti dakes iti dakes iti asinoman. Mangipaaykayo iti nasayaat a bambanag iti imatang ti amin a tattao.”—Roma 12:17.
Ikagumaantayo ti agbalin a naparabur ken naasi ta kuna ti Biblia: “Tunggal maysa nga agayat . . . magun-odanna ti pannakaammo iti Dios.” Maipakitatayo ti ayat babaen ti panagbalin a naasi. (1 Juan 4:7; 1 Corinto 13:4) Wen, no naasitayo, maam-ammotayo a naimbag ti Dios, ket dayta ti mangparagsak pay kadatayo. Kinuna ni Jesus iti Sermonna iti Bantay: “Naragsak dagiti naasi, yantangay maipakitaandanto iti asi. Naragsak dagiti nasin-aw ti pusoda, yantangay makitadanto ti Dios.”—Mateo 5:7, 8.
No dimo ammo ti ibagam ken aramidem iti maysa a situasion, ipakitam laeng ti kinamanangngaasi
Alaentayo a pagarigan ti Haponesa a ni Aki nga addaan dua nga annak. Idi kellaat a natay ni nanangna, napalalo ti leddaangna nga uray la a masapul nga agpadoktor no kasdiay a madmadi ti riknana. Idi kuan, adda pamilia nga immakar iti lugarda. Nabiit pay a nabalo ti asawa a babai nga addaan lima nga annak ta natay ti asawa a lalaki gapu iti aksidente. Maasian unay ni Aki isu a ginayyemna ti ina ken dagiti annakna. Inkagumaanna a tulongan ti pamilia babaen ti panangtedna iti taraon, kawes a saandan nga us-usaren ken dadduma pay. Kas resultana, simmayaat ti rikna ni Aki. Agpayso kenkuana ti kuna ti Biblia nga: “Ad-adu ti kinaragsak iti panangted ngem iti panangawat.” (Aramid 20:35) Wen, ti panagbalin a naasi ti kasayaatan a maaramidmo no malidlidayka.
“Agpapautang ken Jehova”
Saan a masapul nga aggastoka iti dakkel tapno maipakitam ti asi. Saan met nga agdepende dayta iti abilidad wenno pigsa. Dakkel ti maaramidan ti isem, naasi a sasao, panangtulong, simple a naimpusuan a sagut, ken uray ti panagbalin a napabus-oy wenno paunaentayo iti pila dagiti nakapuy a sumarsaruno kadatayo. No dimo ammo ti ibagam ken aramidem iti maysa a situasion, ipakitam laeng ti kinamanangngaasi. Kasta unay ti pannakatignay ti agtutubo a nadakamat iti rugi daytoy nga artikulo gapu iti asi nga impakita ti nataengan a misionero. Ipakita dayta a kapadasan nga ad-adu ti maaramidan ti tignay ngem iti sasao. Di ngarud pakasdaawan a ti “panangayat iti kinamanangngaasi” ti maysa kadagiti kalikaguman ti Dios kadagiti adipenna!—Mikias 6:8.
Kas tay kunadan, ti naasi a sao paluknengenna ti pamulinawen a puso. Ipakita dagita a sasao a dakkel ti maaramidan ti bassit a kinamanangngaasi. No naaramid dayta nga addaan umiso a motibo, ken nangruna no nabuyogan iti panagayat iti Dios, paragsakenna dagidiay naipakitaan iti dayta. Uray no saan a naapresiar ti impakitam a kinamanangngaasi, saan a nasayang dayta. Napateg dayta iti Dios. Ipasigurado ti Biblia a no naasitayo iti sabsabali gapu iti panagayattayo iti Dios, kayariganna nga ‘agpapautangtayo ken Jehova.’ (Proverbio 19:17) Apay a dika mangbirok iti pamay-an tapno maipakitam ti kinamanangngaasi iti sabsabali?